
	1. 
	2.6.1
	5
	המציע מספק כיום שירותים דומים, בחלקם חופפים, לשירותים נשוא אשכול מס' 3, בין היתר גם עבור המשרד. למרות הניסיון הרלוונטי העשיר של המציע שמבסס כי הוא ספק ראוי לאשכול זה, המציע הוא עסק בינוני-קטן לפי הגדרות סעיף 1 לחוק חובת המכרזים, תשנ"ב-1992 ("החוק") כך שההיקף הכספי שנקבע בתנאי הסף שבסעיף 2.6.1 למכרז לא מאפשר לו להגיש הצעה לאשכול זה.

בסעיף 2ג (א) לחוק נקבע כי "עורך המכרז יבחן בכל התקשרות אם אפשר לבצעה באמצעות עסק זעיר, קטן או בינוני, בלי שיהיה בכך כדי לפגוע במוצר, בעבודה או בשירות המבוקשים, ואם הדבר אפשרי – יפעל לקביעת התאמות בתנאי המכרז או ההתקשרות בהתאם."

נוכח האמור, נבקש כי הוועדה הנכבדה תתאים את דרישת ההיקף הכספי שנקבעה בסעיף 2.6.1 כך שתאפשר גם למציע שהוא עסק בינוני-קטן להתמודד על מתן השירותים הכלולים באשכול מס' 3. בהתאם נבקש לתקן את סעיף 2.6.1 למכרז כך:

"2.6.1 על המציע להיות בעל מחזור כספי שנתי ממוצע של 30,000,000 20,000,000 ש"ח, לא כולל מע"מ, ב- 3 השנים 2023-2025."
	הבקשה לשינוי ל-20 מיליון ₪ מקובלת.

	2. 
	2.6.1
	5
	בנוסף לבקשות שלעיל, או לחילופין, נבקש להבהיר כי:

1. מאחר שספק שאינו מלכ"ר או עמותה זכאי לתשלום מע"מ בנוסף על התמורה בגין מתן השירותים, אזי גם דרישה בעניין מחזור כספי שנתי של המציע צריכה לכלול מע"מ. 
2. בהתאם נבקש להבהיר כי מציע שאינו עמותה או מלכ"ר רשאי לצורך הוכחת עמידה בדרישות סעיף 2.6.1 למכרז להצהיר על מחזור כספי שנתי ממוצע בתוספת מע"מ.
3. לחילופין, אנא הבהירו כי מאחר שדוח כספי נערך לאחר תשלום מע"מ ובהתאם תמיד מציג הכנסות ללא מע"מ, סעיף 2.6.1 למכרז יתוקן באופן הבא:
"2.6.1  על המציע להיות בעל מחזור כספי שנתי ממוצע של 30,000,000 ש"ח, לא כולל בתוספת מע"מ, ב- 3 השנים 2023-2025."
	הבקשה נדחית.

	3. 
	2.6 

15.6
	4-5

34
	במסמכי המכרז המשרד בוחן הכנסות מהתקשרויות קודמות כשהן כוללות מע"מ (למשל בתנאי הסף שנקבעו בסעיפים 2.4.4, 2.5.4 ו- 2.6.3ב), ובהתאם גם הובהר בסעיף 15.6 למכרז כי "הבסיס להשוואת הצעות המחיר בין המציעים השונים יכלול מע"מ". [ההדגשות אינן במקור]

נוכח האמור נבקש מהוועדה לנקוט בגישה עקבית של בדיקת שווי התקשרויות בעבר ובעתיד בערכים הכוללים מע"מ, ובהתאם הוועדה מתבקשת לתקן את סעיף 2.6.1 למכרז באופן הבא:
"2.6.1  על המציע להיות בעל מחזור כספי שנתי ממוצע של 30,000,000 ש"ח, לא כולל בתוספת מע"מ, ב- 3 השנים 2023-2025."
	הבקשה נדחית.

	4. 
	2.7
	6
	אנא הבהירו כי חרף האמור בסעיף זה, מציע רשאי להצהיר על היקף הכנסות שנתי ממוצע שכולל הכנסות של חברות בשליטתו, ובלבד שחברות הבת מספקות למציע או מטעמו שירותים רלוונטיים ודומים לשירותים הכלולים במכרז זה, וכאשר המציע מנהל את פעילות חברות הבת כאמור באופן שוטף וישיר באופן שמאפשר לו לייחס לעצמו את הכנסתן השנתית של חברות הבת, לרבות במסגרת דוחות כספיים מאוחדים מבוקרים.
	הבקשה נדחית.

	5. 
	4.5.6
	11
	נבקש לקבל פירוט נוסף לגבי התכולות הנדרשות ביחס לרכיב ערכת חניכה מותאמת מגזר: 

· עבור כמה שעות לימוד הערכה מתכנסת? 
· מה ההיקפים הנדרשים ברכיב זה: כמה מערכי שיעור, שכבות גיל, כמות מצגות, וידאו, כמות מילים?
	"ערכת חניכה מותאמת מגזר" (תפוקה 3, סעיף 4.5.6) היא ההתאמה המגזרית של "חבילת החניכה למורה" (תפוקה 1, סעיף 4.5.4). כלומר, על המציע לקחת את תהליך החניכה בן 36 השעות הפרוסות על פני 12 מפגשים המתואר בתפוקה 1 — ליווי המורה ביישום תכניות הלימודים החדשות ובדרכי ההערכה בהלימה לסטנדרטים הבינלאומיים — ולהתאים אותו תרבותית, שפתית ופדגוגית למגזר ספציפי (ממלכתי, ממלכתי-דתי, חרדי, ערבי; במגזר הערבי — כלל התוצרים יופקו בערבית). לפיכך הערכה אינה אוסף חומרים כללי, אלא מערכת כלים אינטגרטיבית התומכת ישירות בתהליך החניכה שבתפוקה 1, וכוללת: מדריך לחונך בשפת המגזר; כלי אבחון והערכה מותאמים תרבותית (בהלימה לדו"ח האבחון ההתחלתי); תבניות לתכניות חניכה אישיות (בהלימה לתכנית החניכה האישית); מצגות וחומרי הדרכה; דוגמאות ומקרי בוחן המבוססים על מציאות חינוכית אמיתית במגזר (ולא תרגום ממגזר אחר); כלי משוב ומעקב (בהלימה לדו"חות התצפית והסיכום הרבעוני); ומסמך תיקוף מגזרי חתום בידי מומחה תוכן מהמגזר. היקפי המשנה המדויקים (מספר מערכי שיעור, מצגות, סרטונים, ספירת מילים) נתונים לשיקול הדעת המקצועי של המציע במסגרת התכולה והאיכות הנדרשות.
חבילת חניכה של 36 שעות למורה מתרכזת בחניכה של המורה ולאו דווקא בשעות הלימוד שהמורה מלמד בכתה ועל כן אינה תלויה במספר שעות הלימוד שהמורה מלמד בפועל.

	6. 
	4.5.7
	11
	נבקש לקבל פירוט נוסף לגבי התכולות הנדרשות ביחס לרכיב פרויקט מנטורינג בבית ספר:

· לאילו כיתות / גילאים מיועד הפרויקט?
· מה הכוונה בצירוף "שעות פעילות מתועדות"?
· האם הפרויקט יכול להתבצע באופן מקוון?
	פרויקט המנטורינג בבית ספר (תפוקה 4, סעיף 4.5.7) מיועד לתלמידי כיתות ז'–י"ב במקצועות ה-STEM. "שעות פעילות מתועדות" משמען דיווח על שעות שבוצעו בפועל, בין באופן פרונטלי ובין באופן מקוון, המתועדות ביומן פעילות לכל מפגש. ביצוע מקוון אפשרי במקרים שבהם אין אפשרות לליווי פרונטלי (מרחק גאוגרפי, או מנטור הזמין בשעות אחר הצהריים בלבד), ובלבד שנשמרות מטרות התוכן המדידות ותוצר התלמיד המוחשי הנדרשים בתפוקה.
תכולות מחייבות של התפוקה:
1. מנטור העונה לדרישות — מהנדס/מדען/טכנולוג בעל 5+ שנות ניסיון תיעודי בתעשייה או באקדמיה בתחום ה‑STEM הרלוונטי, שעבר הכשרה פדגוגית, ראיון התאמה, בדיקת רקע ואישורים (לרבות אישור העדר עבירות מין).

2. תכנית פרויקט מובנית — הכוללת מטרות תוכן מדידות, לוח זמנים מובנה, וקישור מפורש לתכנית הלימודים וליעדי משרד החינוך בתחום הרלוונטי.

3. תוצר תלמיד מוחשי וניתן להצגה — פרויקט גמר / תוצר מתועד / פיילוט מעשי — לכל פרויקט.

4. תיעוד ובקרה — יומן פעילות מתועד לכל מפגש, ודו"ח רבעוני המועבר להנהלת בית הספר.

5. אדמיניסטרציה ותיאום — כל התיאומים, האישורים והאדמיניסטרציה הנדרשים להפעלת הפרויקט בבית הספר. 

	7. 
	4.5.8
	12
	בסעיף 4.8.5 לא הוגדר כי ההסעה לביקור בחברת תעשייה היא רכיב מחייב בתכולה זו. 

1. נבקש להבהיר האם המציע נדרש לתמחר בהצעתו הסעה לביקור.
2. ככל שהמציע נדרש לתמחר בהצעתו הסעה נבקש להגדיל בהתאם את סכום המקסימום שנקבע ביחס לרכיב זה ב-5,500 ש"ח ללא מע"מ.
	הסעת הקבוצה אל חברת התעשייה ובחזרה היא רכיב מחייב ואינטגרלי של התפוקה (סעיף 4.5.8), ועל המציע לתמחרה במסגרת הרכיב. הסכום שנקבע כולל גם עלויות הסעה אך כדי להתחשב בשונות בעלויות ההסעה, ובפרט בביקורים באתרים מרוחקים ובאזורי פריפריה, סכום המקסימום לרכיב יוגדל ב-1,500 ש"ח — מ-8,500 ל-10,000 ש"ח ללא מע"מ (סעיף 15.11.2ה);  המחיר כולל את מלוא תכולת התפוקה: הכנה לביקור, ליווי בסיור, הרצאת השראה, רפלקציה ומעקב, תיאום מקדים ולוגיסטי, הסעה, כיבוד וחומרי לימוד. 
יובהר כי הגדלה זו ייחודית לתפוקת הביקור, המחייבת הסעת קבוצת תלמידים שלמה באוטובוס אל אתר חיצוני ובחזרה — בשונה מנסיעת צוות ההפעלה בתפוקות אחרות, הכלולה במחיר האחיד הארצי ללא תוספת.

	8. 
	4.6.4
	13
	אנא הבהירו כי:

· ניתן לבצע את הלמידה באופן מקוון, או לחילופין נבקש לקבוע את סכום המקסימום לרכיב זה על 50,000 ש"ח.
· מאחר שעלות תגבור או העשרה לתלמידי תיכון גבוהה משמעותית מעלות תגבור או העשרה לתלמידי חטיבת ביניים נבקש בהתאם להפריד את סכומי המקסימום לכל קבוצת גיל ולקבוע את סכום המקסימום ביחס לחטיבה על 43,000 ₪.
	הלמידה בתפוקה זו (4.6.4) היא פרונטלית; ביצוע מקוון אינו מתאפשר ככלל, למעט מצבי חירום/מגבלות תנועה בכפוף לאישור מראש (סעיפים 4.3.7 ו-4.6.11). לא ייקבע פילוח מחיר לפי שכבת גיל המחיר אחיד לכלל הגילאים (ז'–י"ב). זאת מאחר שרמת ההוראה הנדרשת זהה בכל השכבות, ואף בחטיבת הביניים נדרשים המדריכים המקצועיים הטובים ביותר, המסוגלים להתמודד עם פערי למידה ועם ניהול כיתה; בהתאם, ההוראה תומחרה לפי תעריף מדריך-מומחה (יועץ 2), אחיד לכל הגילאים. בעקבות בחינת האומדן לפי הוראת התכ"ם עודכנו סכומי המקסימום (ללא מע"מ): חבילה שנתית (90 ש') — 47,000 ש"ח (במקום 33,500); חבילה סמסטריאלית (45 ש', 15.11.3ב) — 25,000 ש"ח (במקום 18,000); חבילה ממוקדת (24 ש', 15.11.3ג) — 13,500 ש"ח (במקום 9,500).


	9. 
	4.6.6
	14
	נבקש להבהיר:

· האם הערכה מיועדת לשנה"ל מלאה (למשל מתמטיקה 4 יחידות לכיתות יא') או לנושא ספציפי בתחום הדעת  (למשל, אלגברה ל-4 לכיתות יא')?

· האם נדרש פיתוח דיגיטל או פיתוח פיזי או שהספק ידרש לפתח גם ערכה פיזית וגם ערכה דיגיטלית?

· ככל שמדובר על ערכה פיזית האם הפיתוח כולל גם הדפסה?
	ערכת חומרי הלימוד לתגבור (4.6.6) מפותחת פר תחום דעת ופר רמה -יחידת תמחור אחת = תחום דעת × רמה. הערכה מתמקדת בנושא או ברצף לימודי ספציפי בתוך תחום הדעת והרמה (למשל חשבון דיפרנציאלי אלגברה ל‑4 יח"ל לכיתה י"א), בהלימה לסילבוס המאושר ולפערים שאובחנו, ואינה מהווה פיתוח של תכנית לימודים שנתית מלאה ורב‑נושאית לתחום הדעת כולו. היקף הפיתוח שנקבע מגלם ערכה ממוקדת אחת. ברירת המחדל היא פיתוח דיגיטלי; ככל שתידרש ערכה פיזית בהזמנה מסוימת, ההדפסה תיכלל ותתומחר במסגרת אותה הזמנה, ואין דרישה לפיתוח כפול (פיזי ודיגיטלי) לאותה ערכה אלא אם צוין במפורש.

	10. 
	6.14.3
	22
	אנא הבהירו ש"נותן שירות" הוא אדם יחיד ולא קבלן/ חברה/ ספק וכד'. 

בהתאם, נבקש להבהיר כי הדרישה לניהול צוותים של שלושה נותני שירות לפחות משמעה ניהול שני צוותים לפחות שבכל אחד מהם לפחות שלושה חברי צוות.
	נותן שירות הינו אכן אדם יחיד.

הכוונה היא לניהול של שלושה נותני שירות לפחות ולא כפי האמור בשאלה.


	11. 
	9.1
	
	המציע מחשיב פיתוחים טכנולוגיים שהוא מספק ללקוחותיו קניין רוחני השייך לו בלעדית. בהתאם נבקש להבהיר כי תוכנות, יישומים ממוחשבים, ותוצרי העבודה שהספק פיתח או התאים לטובת ההתקשרות ישארו קניינו הבלעדי של הספק.
	אין שינוי בנוסח הסעיף.

	12. 
	14.8
	33
	המכרז הוא מכרז תפוקות מובהק שבו הספק נדרש לספק תוצרים מוגדרים מראש. חרף האמור, בסעיף 14.8 למכרז נקבע כי התמורה תוצמד לסל הצמדות שרובו (80%) הצמדה לתעריף יועצים שעתי בהתאם להודעה 8.1.1.1. 

מאחר שלא מדובר במכרז תשומות ההצמדה לתעריף יועצים שעתי כלל איננה רלוונטית להתקשרות, ולכן נבקש לבטל את סל ההצמדות ולקבוע כי התמורה תוצמד למדד המחירים לצרכן בלבד.
	הבקשה נדחית.
רוב השירות ניתן באמצעות אנשי צוות. 

	13. 
	15.11.2
	35
	סכום המקסימום שנקבע ביחס לחבילת חניכה רבעונית למורה (10,000 ₪ ללא מע"מ) נמוך בפער משמעותי מאד ממחירי השוק לתכולה זו על כלל רכיביה, ולכן נבקש להעלות את סכום המקסימום שנקבע בסעיף 15.11.2 ב-3,000 ש"ח לפחות.
	סכום המקסימום לרכיב (15.11.2א) יוגדל ב-3,000 ש"ח, ל-13,000 ש"ח ללא מע"מ. סכום המינימום נותר ללא שינוי. 

	14. 
	25.4
	50
	המועד האחרון להגשת ההצעות למכרז נקבע לשבוע האחרון של חודש אוגוסט, בשיא חופשת הקיץ וההתארגנות לתחילת שנה"ל חדשה. נוכח האמור נבקש לדחות את מועד ההגשה בכשבועיים, ולקבוע כי ההצעות תוגשנה ל"תיבת המכרזים" לא יאוחר מתאריך 7.9.2026 או בכל מועד לאחר מכן.
	יש לעקוב אחר פרסומי המשרד בנושא זה.

	15. 
	10 כללי
	30
	נבקש כי ההוראות בדבר שמירת סודיות יחולו עד ל‑36 חודשים מתום ההתקשרות

	הבקשה נדחית

	16. 
	10 כללי 
	30
	נבקש להוסיף כי הוראות סעיף זה לא יחולו גם על מידע סודי ש:

· מהווה מידע ציבורי בעת שהוא מועבר או הופך למידע ציבורי לאחר מכן, שלא כתוצאה מגילוי לא מורשה של הספק;

· פותח באופן עצמאי על ידי הספק שלא תוך הפרת הסכם זה;

· ידוע באופן עצמאי לספק בזמן קבלתו שלא על ידי פעולה בלתי חוקית של הספק;

· נחשף על ידי נותן הספק לאחר קבלת אישור מראש ובכתב מהמזמין/עורך המכרז;

· מגיע לידיעתו של הספק ממקור אחר שלא מהמזמין/עורך המכרז; 

נחשף בעקבות דרישה חוקית של רשות רגולטורית או שהגילוי מתחייב על פי חוק.
	אין שינוי בנוסח  הסעיף

	17. 
	12.1+12.3
	31
	נבקש להוסיף סעיף כדלקמן:

· "אחריותו של הספק תוגבל לנזקים ישירים בלבד אשר נגרמו על ידו"
"סכום השיפוי ו/או הפיצוי לו יהיה זכאי המזמין/עורך המכרז לא יעלה על גובה של פי שניים מגובה שכר הטרחה ששולם בפועל לספק עבור השירותים נשוא הסכם ההתקשרות. הגבלת סכום האחריות לא תחול ביחס לנזקים ישירים שנגרמו עקב הונאה או פעולה בזדון של הספק או מי מטעמו"
	הבקשה נדחית.


	18. 
	9 כללי
	29-30
	נבקש להבהיר כי המזמין/עורך המכרז הינו הבעלים הבלעדי במידע. למעט חומרים שהינם פיתוח עצמי של הספק וכן למעט חומר / ניירות עבודה הנדרשים לגיבוי העבודה שבוצעה על פי הכללים המקובלים לשמירת ניירות עבודה
	אין שינוי בנוסח הסעיף 

	19. 
	14.1
	69
	נבקש להבהיר כי לספק לא תהיה  כל אחריות כלפי מקבל התוצרים שאינו המזמין/עורך המכרז. כמו כן, חל איסור על כל גורם שאינו המזמין/עורך המכרז להפיץ ו/או לשתף אדם אחר בתוכנם של התוצרים שהוכנו על ידי הספק, ללא אישור מפורש בכתב מהמזמין/עורך המכרז ומהספק
	הבקשה נדחית.



	20. 
	2.4.5, 2.5.3; חוברת ההצעה, סעיפים 8.5 ו-9.3
	כתב המכרז 5; חוברת ההצעה 21, 23 ו-83
	הסעיפים דורשים כי המציע יעסיק 20 עובדים מקצועיים פעילים באשכול 1 או 20 מומחי תוכן באשכול 2, לרבות קבלני משנה, אולם חוברת ההצעה מבקשת לציין את מספרם בלבד. נבקש להגדיר מהו "עובד מקצועי פעיל" באשכול 1 ולפרט, ביחס לשני האשכולות, מהו מועד בחינת הדרישה ואילו אסמכתאות יש לצרף: רשימה שמית, הסכמי העסקה או התקשרות, קורות חיים, תעודות השכלה או הצהרת המציע בלבד.
	יש לציין מספר עובדים כמבוקש בחוברת ההצעה, נכון למועד הגשת ההצעות.

	21. 
	2.6.3(ב)-2.6.3(ג)
	כתב המכרז 5–6; חוברת ההצעה 31–32
	נבקש להבהיר האם דרישת ההכנסה השנתית בסך 10 מיליון ש"ח לפחות נדרשת בכל אחת משלוש שנות הפרויקט, כממוצע שנתי לאורך התקופה, או בשנה אחת לפחות. בנוסף, נבקש להבהיר האם מנהל הפרויקט ועשרת נותני השירות נדרשו לפעול בו-זמנית במסגרת הפרויקט, או שמדובר במספר מצטבר לאורך תקופת הפרויקט, והאם נותני שירות שהם קבלני משנה נכללים במניין.
	כאמור בתנאי הסף, יש להראות כי הכנסתו השנתית המדווחת בגין כל שנה בה הופעל הפרויקט, הסתכמה בסך של 10 מיליון ש"ח לפחות (כולל מע"מ).
ביחס למנהל הפרויקט ונותני השירות - מדובר במספר מינימלי לאורך כל שנות הפעלת הפרויקט.

אין מניעה למנות נותני שירות שהם קבלני משנה.



	22. 
	2.4.5, 2.5.3, 6.14.4–6.14.6; הסכם ההתקשרות 15.4.5
	כתב המכרז 5, 24–27 ו-85; חוברת ההצעה 83
	תנאי הסף מאפשרים להסתמך על קבלני משנה כחלק ממצבת העובדים או המומחים, והוראות המכרז מונות בעלי תפקידים מקצועיים רבים נוספים. מנגד, בהסכם נקבע כי העסקת קבלן משנה ללא הסכמה בכתב עלולה להביא לביטול ההתקשרות. נבקש להבהיר באיזה שלב יש לזהות ולאשר את קבלני המשנה ובעלי התפקידים הנוספים: במועד הגשת ההצעה, לאחר הזכייה או לפני כל הזמנת עבודה, ומהן האסמכתאות הנדרשות לצורך אישורם.
	יש להבדיל בין תנאי הסף המתייחסים לעבודות קודמות לבין מתן השירות על ידי הזוכה.

כאמור בהסכם, לאחר הזכייה יש לאשר את זהות קבלני המשנה מול המשרד.



	23. 
	1; 6.14.2–6.14.6
	כתב המכרז 2 ו-23–27
	המכרז מאפשר לאותו מציע לזכות באשכולות 2 ו-3 יחד. נבקש להבהיר האם ניתן להציע ולהפעיל את אותו מנהל פרויקט ואת אותם מומחים או נותני שירות בשני האשכולות, ככל שהם עומדים בדרישות שני האשכולות, או שנדרשים מנהלים וצוותים נפרדים. ככל שנדרשת הפרדה, נבקש לפרט את היקף ההעסקה או הזמינות המינימלי הנדרש בכל אשכול.
	ניתן להציע את אותו מנהל לאשכול מס' 1 ואשכול מס' 2, או לאשכול מס' 1 ואשכול מס' 3, אך לא להציע את אותו מנהל פרויקט לאשכול מס' 2 ולאשכול מס' 3.
לגבי הצוותים החלטה תנתן באופן פרטני בהתאם לשיקול דעת המשרד ואופי התפקיד.

	24. 
	 16.1 נספחים 5א ו-5ב ומחווני האיכות
	כתב המכרז 44–46; מחווני האיכות 1–2
	נבקש לפרסם מחווני איכות מתוקנים לכל האשכולות, בשל אי-התאמות הקיימות בקבצים: בגיליונות הקריטריונים מופיעה התכנית המתודולוגית פעמיים; באשכולות 2 ו-3 מופיע "מספר הדו"חות" כרכיב ניסיון, בעוד שבמחוון המפורט הרכיב הוא שנות ניסיון; מדרגות הניסיון של מנהל הפרויקט חופפות בין "7 שנים" לבין "7–9 שנים"; ובאשכול 2 ניקוד ההשכלה אינו משקף במפורש את תחומי ההשכלה המחייבים בסעיף 6.14.2. נבקש לאשר את רשימת רכיבי האיכות הסופית, משקלם ומדרגות הניקוד החלות.
	ראו נוסחים מעודכנים.
ביחס לתחומי ההשכלה באשכול 2 – אין שינוי. הניקוד משקף את איכות ההשכלה בהתאם לשיקולי המשרד.

ביחס לניקוד מדרגות הניסיון, אין חפיפה. הניקוד של בין 7-9 שנים יינתן בגין ניסיון העולה על 7 שנים בעוד מדרגות הניקוד של 7 שנים מתייחסת לניסיון של 7 שנים בדיוק.

	25. 
	 16.1.2נספחים 5א ו-5ב
	כתב המכרז 44–45; מחווני האיכות 1
	בכתב המכרז נקבע כי כל לקוח יעניק ניקוד בחמישה נושאים בטווח של 0–5 נקודות, עד לציון כולל של 25 נקודות, בעוד שבמחווני האיכות חוות הדעת מוצגת כציון בטווח של 1–10. נבקש לפרט את נוסחת ההמרה לציון האיכות, את מספר הלקוחות שייבדקו בפועל, את אופן החישוב אם יתקבלו חוות דעת מפחות משלושה לקוחות, ואת השפעת אי-זמינותו של איש קשר על ציון המעבר הנדרש בסעיף זה.
	אין שינוי בסעיף.
המציעים מופנים להוראות סעיף 16.1.2.

ניקוד של 25 נק' מקבל את מלוא הניקוד – 10 נקודת וכל ציון נמוך יותר ינוקד באופן יחסי.

	26. 
	4.5.4, 15.11.2(א); חוברת ההצעה, סעיף 15
	כתב המכרז 11 ו-40; חוברת ההצעה 53
	סעיף 4.5.4 מגדיר חבילת חניכה הכוללת 36 שעות ו-12 מפגשים, ואילו בסעיף הצעת המחיר היא מכונה "חבילת חניכה רבעונית למורה", בעוד שבחוברת ההצעה היא מכונה "חבילת חניכה למורה". נבקש להבהיר מה כוללת יחידת התמחור, מהי תקופת הביצוע שלה, האם 36 השעות נדרשות בכל רבעון או בחבילה אחת, וכמה יחידות ניתן להזמין עבור אותו מורה במהלך שנת לימודים.
	הבהרה: יחידת התמחור היא 'חבילת חניכה למורה' בהיקף 36 שעות ו-12 מפגשים (הכינוי 'רבעונית' בסעיף המחיר משקף פריסה אפשרית ואינו יוצר יחידה נוספת). תקופת הביצוע היא לאורך פרק זמן מוגדר בהתאם להזמנה; 36 השעות הן לחבילה אחת (לא לכל רבעון). מספר החבילות למורה נתון להזמנת המשרד בהתאם לתכנית העבודה השנתית.

	27. 
	4.7–4.9
	כתב המכרז 18–20
	נקבע כי הכמויות הן שנתיות משוערות וכי המשרד רשאי להגדילן או לצמצמן עד 30%, וכן להעביר כמויות בין רכיבי תפוקה. נבקש להבהיר האם שיעור השינוי של 30% נבחן ביחס לכל רכיב בנפרד, ביחס למספר היחידות הכולל באשכול או ביחס לשווי הכספי המשוקלל של האשכול. כמו כן, נבקש לאשר האם, בכפוף לקיום ההתקשרות והתקציב, 70% מההיקף השנתי המשוער מהווה היקף הזמנה מינימלי.
	עד 30% מסך היקף הכמויות בכל אשכול



	28. 
	4.6.11
	כתב המכרז 18
	נקבע כי במקרה של ביצוע תפוקה באשכול 3 באופן מקוון, התמורה תיקבע כשיעור מתוך המחיר שהציע הקבלן, בהתאם להתאמות שיאושרו לאחר הזכייה. מאחר שמנגנון זה משפיע ישירות על התמחור, נבקש לפרסם מראש את שיעור התמורה או את הנוסחה והפרמטרים שלפיהם תחושב התמורה עבור ביצוע מקוון, חלקי או מלא.
	מבחינה מקצועית, ההפחתה תשקף אך ורק הוצאות שנחסכו בפועל (פיזיות/לוגיסטיות) ותביא בחשבון עלויות טכנולוגיות נוספות הנדרשות לביצוע מקוון.

שינויים בתכנית עבודה יאושרו מראש במסגרת וועדת מכרזים ובהתאם לתנאי המכרז.

	29. 
	2.5.3
	5
	נבקש לשקול להפחית את הדרישה להעסקת צוות של לפחות 20 מומחי תוכן בעלי תואר אקדמי בתחומי STEM, ולאפשר עמידה בתנאי באמצעות 15 מומחי תוכן לפחות במועד הגשת ההצעה, בצירוף התחייבות להעמדת יתרת המומחים הנדרשת בתוך פרק זמן שייקבע ממועד הזכייה. לחלופין, נבקש לאפשר הצגת מאגר מומחים בעלי התקשרות או התחייבות להתקשרות עם המציע, גם אם אינם מועסקים בפועל במועד הגשת ההצעה.
	מאושר כי יוצגו רק 15 מומחי תוכן במועד הגשת ההצעה לצורך עמידה בתנאי הסף.
מובהר בזאת כי מדובר בתנאי סף בלבד הנועד לבחון את מספר מומחי התוכן שמעסיק המציע במועד הגשת ההצעות ואילו אם המציע יזכה במכרז, עליו לקחת בחשבון כי יהיה עליו להעמיד מומחי תוכן וכן נותני שירות נוספים, בכל היקף שיידרש, על מנת לעמוד בדרישות המכרז.

	30. 
	2.5.4
	5
	נבקש לשקול להקל בדרישה שלפיה כל אחד משלושת הפרויקטים הושלם בהיקף כספי של לפחות 3,000,000 ש"ח ובפריסה של ארבעה מחוזות, ולאפשר עמידה בתנאי באמצעות שלושה פרויקטים שהיקפם המצטבר עומד על לפחות 9,000,000 ש"ח, כאשר לפחות אחד מהם בוצע בארבעה מחוזות והאחרים בוצעו בפריסה רחבה של שני מחוזות לפחות.
	הבקשה נדחית.
עם זאת, ראו נוסח עדכני של תנאי הסף במסגרתו ניתן להציג פרויקטים שבוצעו במהלך שבע השנים האחרונות.

	31. 
	2.7
	6
	נבקש לשקול לאפשר הסתמכות על ניסיונו של קבלן משנה מהותי או שותף מקצועי לצורך עמידה בתנאי סף מקצועי אחד בלבד, ובלבד שהמציע עצמו עומד בדרישות המחזור הכספי, נושא באחריות מלאה לביצוע ומצרף התחייבות מחייבת של אותו גורם לביצוע השירותים בפועל.
	הבקשה נדחית.

	32. 
	2.7 (2.4,2.5,2.6)
	5,6
	לאחר סעיף 2.7 למכרז מבוקש להוסיף את המלל הבא הלקוח מהוראת תכ"ם 7.3.1 מהדורה 22 סעיף 2.2.3.5.4: "שינוי ארגוני במציע - במקרה שבו המציע, כאישיות משפטית עצמאית, אינו עומד בתנאי הסף המפורטים במכרז ושבעברו של המציע התרחש שינוי ארגוני (לדוגמה התאגדות מציע מעוסק מורשה לחברה, רכישת פעילות, התאגדות כחברה, רה-ארגון או איחוד של חברות בדרך אחרת), באופן שבו הפעילות הרלוונטית לצורך עמידה בתנאי הסף השתלבה אצל המציע, יוכל המציע לצרף לנתוניו את נתוני הגוף שבו התקיימה הפעילות לפני השינוי הארגוני. החלטה בדבר הכרה כאמור תהיה בכפוף לשיקול דעת המזמין." או לחלופין לאפשר הסתמכות על ניסיון של חברת בת ב100% שליטה בחלק מהסעיפים או במלואם.
	הבקשה נדחית.

	33. 
	4.6.8ב; נספח 4 סעיפים 4.1.9, 4.10.1.6
	17, 112–113, 121
	המכרז דורש "התממשקות והעברת נתונים למשרד" ומחייב לצרף להצעה "שרטוטי ארכיטקטורה של המערכת המוצעת ומיפוי ממשקים", אך אינו נוקב באף מערכת יעד. נבקש: (א) רשימת מערכות המשרד שאליהן נדרשת התממשקות (למשל מנב"ס, מערכות מינהל חדשנות וטכנולוגיה, מערכות אגף הבחינות); (ב) הבהרה מי נושא בעלות פיתוח הממשק; (ג) האם ניתן להסתפק בהעברת קבצים מובנית מאובטחת (SFTP/כספת) או בממשק API.
	סעיף ג' מקובל. אין צורך בפיתוח ממשק למערכות המשרד.

	34. 
	נספח 4 סעיפים 3.10.1–3.10.3, 4.9; 4.4.4א
	108, 119–120, 9
	סעיפים 3.10.1–3.10.2 אוסרים באופן מוחלט להעלות או לשתף עם כלי בינה מלאכותית כל מידע או חומרים הקשורים לפעילות במסגרת השירותים למשרד. מנגד, סעיף 4.9 קובע מערך דרישות מפורט למערכת AI, וסעיף 4.4.4א מציג "שילוב כלי בינה מלאכותית בתחומי דעת STEM",

נבקש להבהיר:

האם האיסור חל גם על כלי AI המופעלים בסביבה מבודדת (on-premise) ללא העברת מידע לצד שלישי.
	יש לבצע אבחנה בין הנחיות אבטחת מידע להעלאת מידע או חומרים הקשורים לפעילות במסגרת השירותים במשרד לכלי AI עצמאיים לבין שילוב כלי AI בפיתוח מערכות ושם ההנחיות מדויקות לפיתוח.

	35. 
	
	
	לאור מורכבות המכרז, הכולל שלושה אשכולות נפרדים עם דרישות סף, מנגנוני ניקוד ורכיבי תמחור עצמאיים לכל אשכול, נבקש לבחון פתיחת סבב שאלות הבהרה נוסף לאחר פרסום מסמך התשובות לסבב הראשון, ו/או הארכת המועד האחרון להגשת שאלות ההבהרה, כדי לאפשר למציעים להשלים את בחינת המכרז ולהגיש הצעות מדויקות ומבוססות.
	יש לעקוב אחר פרסומי המשרד בנושא זה.

	36. 
	4.1.1,4.1.4
	91
	הסעיף קובע כי ההזדהות למערכת תהיה באמצעות מנגנון ההזדהות האחידה של משרד החינוך, וכי כל מנגנון אימות רב-גורמי אחר מחייב אישור בכתב מטעם המשרד. בפועל, צפויים להיות תלמידים ו/או מורים אשר אין ברשותם משתמש קיים במנגנון ההזדהות האחידה של המשרד. נבקש הבהרתכם: האם השימוש במנגנון ההזדהות האחידה של משרד החינוך מהווה המלצה, או דרישה מחייבת החלה על כלל המשתמשים במערכת, לרבות תלמידים ומורים שאין להם משתמש קיים במנגנון זה?
בנוסף, סעיף 4.1.4 מחייב את המערכת לתמוך במנגנון הזדהות מקומי המשמש כגיבוי לכל עובד, למקרה של תקלה במנגנון ההזדהות הראשי. נבקש הבהרתכם: האם נדרש שמנגנון ההזדהות המקומי/הגיבוי יהיה זמין לגישה קבועה של המשתמש בכל עת, במקביל למנגנון הראשי, או שהגישה אליו תתאפשר אך ורק בעת תקלה בפועל במנגנון ההזדהות הראשי?
	כל אוכלוסיית המורים והתלמידים מנוהלת בהזדהות האחידה של משרד החינוך. אין באמור המלצה אלא דרישה מחייבת.

באשר למנגנון הזיהוי, יש לאפשר אליו גישה אך ורק בעת תקלה בפועל במנגנון ההזדהות הראשי.

	37. 
	2.4.5, 2.5.3, 6.7, 6.9, 20.1
	5, 22, 49
	נבקש להבהיר את מבנה ההעסקה הנדרש לבעלי התפקידים המפורטים בסעיף 6.14. סעיפים 2.4.5 ו-2.5.3 בדרישות הסף מכירים במפורש באפשרות של "עובדים שכירים או קבלני משנה", ואילו סעיפים 6.7, 6.9 ו-20.1 מנוסחים כמחייבים העסקה ישירה בחוזה עבודה, וקובעים כי הקבלן הוא "המעסיק הישיר והבלעדי" של כלל העובדים. נבקש לאשר האם ניתן להפעיל את בעלי התפקידים (מומחים, מנחים, חונכים, מנטורים, מדריכים) כקבלני משנה או נותני שירות עצמאיים המופעלים לפי צורך, בהתאם ללשון סעיפי הסף.
	אין מניעה להעסיקם כקבלני משנה או נותני שירות עצמאיים ובלבד שיאושרו מראש על ידי המשרד טרם תחילת העסקתם, כאמור במכרז.

	38. 
	4.3.5, 4.4.5
	9, 10
	סעיף 4.3.5 קובע כי כל תפוקה טעונה אישור מוקדם של המשרד לתכניה עוד טרם ביצועה, בעוד שתפוקת "חוות דעת מקצועית-תחומית מהירה" (סעיף 4.4.5) נדרשת תוך 3 עד 7 ימי עבודה בלבד ממועד ההזמנה. נבקש להבהיר כיצד ניתן לקיים את דרישת האישור המוקדם בפרק הזמן הקצר הזה, וכן לאשר כי עיכוב בתהליך האישור מצד המשרד לא ייחשב כחריגה מטעם הקבלן לצורך פיצוי מוסכם.
	לגבי 'חוות דעת מהירה' (4.4.5) הנדרשת תוך 3-7 ימי עבודה, האישור המוקדם (4.3.5) יינתן במסגרת אישור מסגרת/פורמט חוות הדעת בתכנית העבודה מול הספק, ולא כאישור פרטני לכל חוות דעת. מקובל כי עיכוב מהותי מצד המשרד באישור, שאינו בשליטת הקבלן, לא ייזקף כחריגה לצורך פיצוי מוסכם.

	39. 
	4.3.7, 15.11
	9, 39
	סעיף 4.3.7 אוסר על הקבלן להתנות מתן השירות באזור גאוגרפי או במרחק, ומחייב פריסה ארצית מלאה, בעוד שמחירי המקסימום והמינימום ליחידת תפוקה (סעיף 15.11) אחידים בכל הארץ, ללא אבחנה לפי מרחק. נבקש להבהיר האם עלויות נסיעה, הסעה ולינה הכרוכות במתן שירות באזורי פריפריה כלולות במחיר האחיד, או שניתן לתמחר אותן בנפרד.
	מחירי היחידה אחידים ארצית וכוללים את מלוא עלויות הקבלן, לרבות נסיעה, הסעה ולינה של צוותי ההפעלה, גם באזורי פריפריה. אין תמחור נפרד למרחק.

	40. 
	4.6.6
	15
	סעיף 4.6.6 קובע כי כל ערכת תגבור טעונה "אישור מפמ"ר ותיקוף אקדמי לפני השימוש", ללא קביעת פרק זמן מוגדר להליך זה. נבקש כי ייקבע פרק זמן מרבי לקבלת אישור המפמ"ר והתיקוף האקדמי, וכי עיכוב בתהליך זה מצד המשרד לא ייחשב לחריגה מטעם הקבלן.
	ייקבע פרק זמן מרבי סביר לקבלת אישור המפמ"ר והתיקוף האקדמי לערכת התגבור (4.6.6), שיעוגן בתכנית העבודה. עיכוב בתהליך האישור מצד המשרד, שאינו בשליטת הקבלן, לא ייחשב חריגה מטעם הקבלן לצורך פיצוי מוסכם.

	41. 
	6.14.4, 15.11.1
	24, 39
	טבלת בעלי התפקידים באשכול 1 (סעיף 6.14.4) דורשת זמינות של מומחים בכירים (דוקטורים, פרופסורים) בהתראה קצרה, בעוד שמנגנון התשלום (סעיף 15.11.1) הוא פר-תפוקה בפועל בלבד. נבקש להבהיר כיצד מתומחרת עלות שמירת הזמינות של אנשי מקצוע אלה בין הזמנה להזמנה, שכן אין מרכיב תשלום נפרד עבור עצם ההחזקה שלהם ברשת המומחים.
	המודל בתפוקות אשכול 1 הוא מודל רשת מומחים, פר‑תפוקה. עלות בניית הרשת, תיאומה ושמירת זמינות המומחים הבכירים בין הזמנה להזמנה מגולמת במחירי התפוקות, שנקבעו כך שיכללו הן את שכר המומחה לאותה תפוקה והן את תקורת הרשת של הקבלן. אין רכיב תשלום נפרד עבור החזקת זמינות, ועל המציע לשקלל את עלות הזמינות בתחשיב מחירי התפוקות. ההיקפים השנתיים המשוערים (סעיף 4.7) מהווים בסיס לתכנון הרשת.

	42. 
	8, 11.5
	31, 35
	סעיף 8 קובע כי במועד חתימת החוזה על הקבלן להפעיל בלעדית את מלוא התוכנית, וסעיף 11.5 מקצה 45 יום בלבד להיערכות לדרישות אבטחת המידע. לאור היקף הגיוס הנדרש (עשרות סוגי תפקידים ומאות אנשי מקצוע לפי הטבלאות בסעיפים 6.14.4 עד 6.14.6) ולאור הצורך בהקמת אתר עבודה, מערכות ונהלים, נבקש כי תינתן לקבלן הזוכה תקופת התארגנות ארוכה יותר בטרם מועד תחילת מתן השירות בפועל. פרק הזמן הקיים אינו מספיק לביצוע היערכות בהיקף הנדרש.
	תינתן לזוכה תקופת התארגנות של עד 90 יום ממועד חתימת החוזה להשלמת ההיערכות המלאה (גיוס מלא, אתר עבודה, מערכות, נהלים ואבטחת מידע). עם זאת, ההיערכות ותחילת השירות יהיו מדורגות: כל שירות או תפוקה שהקבלן ערוך לספק כבר עם חתימת החוזה יסופק מיד, ואין להמתין לתום תקופת ההתארגנות עבור רכיבים שניתן להתחיל בהם. בשלב הראשון יועמדו מנהל הפרויקט, הצוות המוביל, המערכות הדיגיטליות ותשתית אבטחת המידע, ויתר כוח האדם יגויס בהדרגה בהתאם להיקף הזמנות העבודה בפועל (ראו סעיף 5.2). דרישות אבטחת המידע (סעיף 11.5) יושלמו במסגרת תקופת ההתארגנות.

	43. 
	14.3, 4.5.5, 4.5.7
	36, 12
	סעיף 14.3 קובע תשלום על בסיס דיווח חודשי, בעוד שתפוקות כגון חבילת ייעוץ שנתית לרכז מקצוע (סעיף 4.5.5) ופרויקט מנטורינג בבית ספר (סעיף 4.5.7) פרושות על פני שנת לימודים שלמה. נבקש להבהיר האם התשלום עבור תפוקות ארוכות טווח כאלה מתבצע לפי שלבים חודשיים יחסיים לאורך תקופת הביצוע, או רק בסיום מלוא מחזור התפוקה.
	לגבי תפוקות ארוכות-טווח (כגון חבילת ייעוץ שנתית ופרויקט מנטורינג), התשלום יבוצע בהתאם להתקדמות הביצוע ולאבני דרך יחסיות לאורך תקופת הביצוע, ולא רק בסיום מלוא מחזור התפוקה.
התשלום יבוצע אחת לרבעון באופן יחסי לתשלום התפוקה המלאה ובכפוף לביצוע בפועל וההנחיות הקיימות בנושא הגשה ובדיקת דוח ביצוע ומסמכים נלווים.

	44. 
	2.5.4
	5
	כנהוג במכרזים להפעלת פרויקטים רחבי היקף, נבקש כי הניסיון הכספי ייבחן במצטבר, באופן המשקף את היקף הפעילות הכולל של המציע. לפיכך, נבקש לתקן את תנאי הסף כך שהמציע יידרש להציג לפחות שלושה פרויקטים עבור גופים ציבוריים, בהיקף כספי מצטבר של לפחות 9,000,000 ₪, חלף הדרישה להיקף של 3,000,000 ₪ לפחות בכל פרויקט בנפרד.
	הבקשה נדחית. ראו גם מענה לשאלה 30 לעיל.

	45. 
	2.5.4
	5
	כנהוג בדרישות ניסיון להפעלת פרויקטים מסוג זה, נבקש להרחיב את התקופה שבמסגרתה ניתן להציג את הפרויקטים, כך שניתן יהיה להביא בחשבון פרויקטים שבוצעו במהלך חמש מתוך שמונה השנים האחרונות, וזאת מבלי לגרוע מדרישות ההיקף והפריסה הקבועות בסעיף.
	ראו נוסח עדכני של תנאי הסף, במסגרתו התאפשר להציג פרויקטים שבוצעו במהלך שבע השנים האחרונות.

	46. 
	2.6.3 (ה)
	5-6
	הדרישה לפיתוח וליווי של לפחות 20 הכשרות או 20 סדנאות מדי שנה אינה תואמת בהכרח את אופן הפעלתן של תוכניות מקצועיות רב־שנתיות. בדרך כלל פיתוח התוכן והמתודולוגיה נעשה בשלב הראשון, ולאחר מכן התוכנית מועברת למספר רב של קבוצות ומעודכנת מעת לעת. לפיכך, נבקש לתקן את הסעיף כך שהדרישה לפיתוח וליווי של 20 הכשרות או סדנאות תיבחן במצטבר לאורך תקופת הפרויקט, בעוד שהעברתן בפועל תוכל להתבצע מדי שנה למספר הקבוצות או המחזורים הנדרש.
	ראו נוסח עדכני של תנאי הסף.

	47. 
	2.6.3 (ה)
	5-6
	בהמשך לאמור לעיל, גם הדרישה להיקף של 8 שעות לכל הכשרה ו־4 שעות לכל סדנה אינה תואמת בהכרח את אופן ההפעלה של תוכניות מקצועיות. נבקש לאפשר לבחון את הדרישה על בסיס היקף שעות מצטבר שנתי — 160 שעות הכשרה או 80 שעות סדנה — גם כאשר שעות הפעילות חולקו למספר גדול יותר של הכשרות או סדנאות קצרות, ובלבד שבכל פעילות השתתפו לפחות חמישה משתתפים.
	הבקשה נדחית.

	48. 
	כנס מציעים
	אינו כלול כרגע מסמכי המכרז
	לאור היקף המכרז, חשיבותו ומורכבותו, אנו מבקשים כי המזמין יקיים כנס מציעים מקוון או פרונטלי לצורך הבהרת הדרישות ומתן תשובות לשאלות מהותיות.
	הבקשה נדחית.

	49. 
	סעיף 8 
	28
	לוח זמנים להפעלה ותקופת התארגנות - בסעיף 8 נכתב כי "על הקבלן שיבחר להתארגן כך שבמועד חתימת החוזה הוא יפעיל בלעדית את התוכנית כולה על פי לוח זמנים המוגדר במכרז זה". עם זאת, מסמכי המכרז אינם כוללים לוח זמנים מוגדר להפעלה. נבקש להבהיר: האם קיימת תקופת התארגנות מוגדרת מראש מרגע ההודעה על הזכייה ועד למועד תחילת מתן השירותים בפועל? נושא זה חשוב במיוחד לאור דרישות כוח האדם ותקופת הגיוס הנדרשת. עוד  נבקש לפרסם לוח זמנים מסודר להתארגנות והפעלה שלא יחל מיד עם ההודעה על הזכייה אלא יאפשר פרק זמן סביר להתארגנות כאמור.
	ראה מענה לשאלה 42 לעיל

	50. 
	מועדי המכרז
	2, 50
	נבקש לדחות את המועד האחרון להגשת הצעות בשבועיים לפחות. לאור תקופת הקיץ במסגרתה כוח אדם רב נמצא בחופשה וכן לאור מורכבות המכרז נדרש זמן נוסף להשלמת הכנת הצעה. בנוסף נבקש כי ינתנו לפחות שבועיים ממועד פרסום המענה לשאלות ההבהרה ועד למועד ההגשה.
	על המציעים לעקוב אחר פרסומי המשרד בנושא זה.


	51. 
	תנאי סף 2.4.4 ו- 2.5.4 
	4, 5
	היקף כספי של פרויקט (מימון משותף / Matching)  - לעניין הוכחת "היקף פרויקט", נבקש להבהיר כיצד מחושב ההיקף הכספי במקרים של מימון משותף: האם ההיקף הקובע הוא סך ההכנסות ששילם הגוף הציבורי למציע, או שמא העלות והתקציב הכולל של הפרויקט, לרבות התשומות וההשקעה העצמית של המציע? לאור אופיו של המציע כעמותה ללא מטרות רווח ישנם פרויקטים רבים במסגרתם פעל המציע כגורם מממן (באופן חלקי) לפרויקטים אותם הוציא אל הפועל. בהתאם נבקש להכיר בהיקף  הפרויקט גם בחלקים/רכיבים אשר מומנו על ידי המציע עצמו. 

בהתאם נבקש כי יוכרו דיווחים ודוחות כספיים של המציע עצמו במקרים כאמור לצורך הוכחת היקף הפרויקט.
	מדובר בסך ההכנסות ששילם הגוף הציבורי למציע.

	52. 
	תנאי סף 2.4.1, 2.4.4, 2.5.1, 2.5.4 ו-2.6.3(ב) 
	4, 5
	רכיב המע"מ לעמותות/מלכ"ר - בתנאי הסף מובהר כי היקף פרויקט או מחזור כספי "כולל מע"מ", נבקש להבהיר כיצד יחושב ההיקף עבור מציעים שהינם מלכ"ר/עמותה, שאינם מחייבים במע"מ על פעילות מסוג זה. ביחס לכך נבקש כי המזמין יבהיר שעבור עמותות, היקף הפרויקט הנדרש יהיה כמפורט בתנאי הסף בהפחתת המע"מ, או לחלופין יפרסם נוסחת המרה שוויונית.
	במקרה כזה, שהמציע אינו מחוייב בתשלום מע"מ, יצויין היקף התשלום כשהוא כולל מע"מ, אילו היה משולם למציע בהתאם לדין.

	53. 
	תנאי סף 2.4.5, 2.5.3, 6.14.1, 16.14.2, 16.14.4 ו – 16.4.5
	4, 5, 21-24
	כפל אנשי צוות בין אשכולות - מציע רשאי לגשת למספר אשכולות במקביל. כיוון שעל פי כללי המכרז ממילא אין אפשרות לזכות גם באשכול 1 וגם באשכול 2, נבקש לאשר כי מציע המגיש הצעה לשני אשכולות אלו יהיה רשאי להציג את אותו מנהל פרויקט ואותם אנשי הצוות לצורך עמידה בתנאי הסף ובמדדי האיכות הרלוונטיים למנהל הפרויקט ו/או אנשי הצוות.
	ניתן להציע את אותו מנהל לאשכול מס' 1 ואשכול מס' 2, או לאשכול מס' 1 ואשכול מס' 3, אך לא להציע את אותו מנהל פרויקט לאשכול מס' 2 ולאשכול מס' 3.

	54. 
	תנאי סף - סעיפים 2.4.4, 2.5.4 
	4, 5
	ניסיון מול משרד החינוך (מערכת גפ"ן) - נבקש לאשר כי הפעלת תכניות חינוכיות בבתי ספר במענה לקולות קוראים ובאמצעות מערכת הגפ"ן של משרד החינוך תוכר במלואה כ"פרויקט שבוצע בעבור גופים ציבוריים".
	כעקרון פרויקט המבוצע בפועל באמצעות הגפ"ן ייחשב כפרוייקט עבור גוף ציבורי, עם זאת על המציעים לעמוד בכל רכיבי תנאי הסף ולא ניתן להכריע אם פרויקט מסויים עומד או לא עומד מבלי שמלוא המידע מונח בפני ועדת המכרזים.

	55. 
	תנאי סף 2.5.4 ו- 2.6.3 
	4, 5
	פרויקט שבוצע במחוז - נבקש לחדד את ההגדרה "פרויקט שבוצע במחוז": האם רישום והשתתפות של תלמיד אחד מאותו מחוז נחשבים כהוכחה לביצוע פרויקט במחוז? אם לא, מהו הרף הנדרש להוכחת פעילות במחוז?
	על המציע להוכיח עמידה בתנאי הסף כלשונם ולהראות הפעלה בפועל של הפרויקט באותו המחוז.
על המציעים לעמוד בכל רכיבי תנאי הסף ולא ניתן להכריע אם פרויקט מסויים עומד או לא עומד מבלי שמלוא המידע מונח בפני ועדת המכרזים.

	56. 
	תנאי סף - פרויקטים במימון תורם (דוגמת "אלפא")
	שאלה כללית אינה מתייחסת לסעיף או עמוד ספציפי
	בהתייחס לדרישה להוכחת ניסיון בעבור "גופים ציבוריים": נבקש לאשר כי תכניות דוגמת תכנית "אלפא" (או פרויקטים דומים), אשר מבוצעות בפועל עבור משרד החינוך, אך ממומנות על ידי גוף תורם/פילנתרופי, יוכרו במלואן כפרויקט שבוצע עבור גוף ציבורי.
	כל עוד מדובר בפרויקט עבור גוף ציבורי הפרויקט יוכר כעומד בתנאי הסף. 
עם זאת על המציעים לעמוד בכל רכיבי תנאי הסף ולא ניתן להכריע אם פרויקט מסויים עומד או לא עומד מבלי שמלוא המידע מונח בפני ועדת המכרזים.

	57. 
	תנאי סף - פרויקטים לתלמידים בהכרת משרד החינוך
	שאלה כללית אינה מתייחסת לסעיף או עמוד ספציפי
	נבקש לאשר כי פרויקט המבוצע במימון של גוף תורם הניתן לתלמידים במערכת החינוך באופן ישיר, אשר מקבל הכרה רשמית או קרדיטציה של משרד החינוך, יוכר כפרויקט שבוצע עבור גוף ציבורי.
	ראו מענה לשאלה 56 לעיל.

	58. 
	תנאי סף - פרויקטים מקבילים מגופי מגזר שלישי
	שאלה כללית אינה מתייחסת לסעיף או עמוד ספציפי
	ככל שהמציע מבצע תכניות חינוכיות העומדות באופן מלא בכל דרישות ההיקף, האיכות והקריטריונים המקצועיים הנדרשים, אך בוצעו עבור גופים שאינם מוגדרים סטטוטורית כ"גוף ציבורי" אלא במגזר הפרטי/השלישי – נבקש כי המזמין יכיר בניסיון מהותי זה כשווה ערך וכרלוונטי למכרז.
	אין שינוי בתנאי הסף. הבקשה נדחית.

	59. 
	תנאי סף המפורט בסעיף 2.4.3 (אשכול 1)
	4
	נבקש להבהיר כי גם דוחות הערכה אשר כוללים ניתוח והמלצות מקצועיות המבוססים על בחינה וניתוח הדומים במהותם לניתוח של חוות דעת יוכרו כחוות דעת לצורך עמידה בתנאי זה.
	אין שינוי בתנאי הסף. הבקשה נדחית.

	60. 
	תנאי סף המפורט בסעיף 2.5.4 (אשכול 2)
	5
	נבקש להבהיר כי "פרוייקט" לצורך תנאי זה ייחשב גם פרוייקט מבוזר שבוצע עבור מזמינים רבים (רשויות מקומיות), אך תחת מסגרת אחת (כגון פרויקט "פר"ח") כך שההתקשרות בפועל עולה על הנדרש בתנאי הסף אך לא אל מול מזמין יחיד. דהיינו – המונח "פרוייקט" יסוב על מהות הפרויקט ולא על זהות המזמין או המזמינים.
	הבקשה מתקבלת. 
עם זאת על המציעים לעמוד בכל רכיבי תנאי הסף.


	61. 
	סעיפים 4.5, 4.6, 4.8 ו- 4.9 וכן באופן כללי ביחס לאופן ביצוע ומימוש האשכולות
	10-19
	בחירת קהלי יעד ותלמידים - באשכולות 2 ו-3, נבקש להבהיר מהו מנגנון איתור מקבלי השירות (בתי ספר, מורים, תלמידים). האם המזמין קובע את הקריטריונים ומפנה את קהל היעד באופן ישיר לזוכה? לחילופין האם על הזוכה מוטלת האחריות לגייס, לשווק ולצרף את המשתתפים באופן עצמאי?
	המשרד/המחוזות קובעים את הקריטריונים ואת קהלי היעד ומפנים אותם במסגרת תכנית העבודה השנתית. על הזוכה מוטלת האחריות לתיאום התפעולי מול בתי הספר/הרשויות ולהפעלה בפועל, לרבות סיוע בגיוס ורתימה בשיתוף המשרד, אך הקצאת קהלי היעד היא בהובלת המשרד.

	62. 
	סעיפים 4.5 ו- 4.6 וכן באופן כללי ביחס לאופן ביצוע ומימוש האשכולות
	10-17
	אופן בחינת איכות התוצרים  – כיצד תיבחן איכות התוצרים שיסופקו על ידי הזוכים באשכולות 2 ו-3? בעוד שלגבי חלק מהתוצרים מוגדר כלי מדידה של משוב משתתפים, לגבי תוצרים אחרים אין אמת מידה ברורה. נבקש להגדיר את אופן מדידת האיכות.
	איכות התוצרים תיבחן לפי מדדים מדידים המוגדרים בכל תפוקה כפי שמופיע בכתב המכרז (משוב משתתפים, עמידה בתכולות המחויבות, תיקוף אקדמי היכן שנדרש, ועמידה ביעדי התקדמות). במסגרת תכנית העבודה יגובשו מדדי איכות/אמות מידה תפעוליות לתפוקות שבהן לא הוגדר כלי מדידה מפורש, בשיתוף הזוכה.

	63. 
	סעיף 7.2
	27
	פיצוי מוסכם בגין אי-עמידה באיכות (SLA) –המכרז קובע סנקציות ופיצויים מוסכמים בגין אי-עמידה באיכות התוצרים, למרות שחסרות הגדרות ברורות ל"איכות" (האם המדידה היא תפוקתית או תוצאתית?). נבקש כי מנגנוני הפיצוי המוסכם יופעלו רק על בסיס אמנת שירות (SLA) והגדרות איכות מוסכמות שייקבעו ויוגדרו במשותף עם הזוכה.
	הבקשה נדחית.

	64. 
	מנגנון תמרוץ (בונוסים)
	אינו כלול כרגע מסמכי המכרז
	האם בכוונת המזמין לכלול במסגרת המכרז מנגנון תמרוץ מתגמל עבור תוצרים באיכות גבוהה במיוחד ולשביעות רצונו המלאה של המשרד, מעבר לתעריפי הבסיס?
	אין בכוונת המשרד לכלול מנגנון תמרוץ/בונוסים מעבר לתעריפי הבסיס. איכות גבוהה היא דרישת סף לתשלום מלא, ותמחורה כלול בתעריפי התפוקות.

	65. 
	1.2
	2
	נוכח היקף המכרז, מורכבותו והיקף המסמכים הנדרשים לצורך הכנת ההצעה, וכן מאחר שהתשובות לשאלות ההבהרה עשויות להשפיע באופן מהותי על אופן הכנת ההצעה, נבקש לדחות את המועד האחרון להגשת ההצעות. בנוסף, נבקש כי בכל מקרה יעמדו לרשות המציעים לפחות 14 ימי עבודה ממועד פרסום המענה לשאלות ההבהרה ועד למועד האחרון להגשת ההצעות.
	המציעים מופנים לפרסומי המשרד בהקשר זה.

	66. 
	2.4.1, 2.5.1 ו- 2.6.1 + נספח ב' למסמכי המכרז
	4 
	נבקש לעדכן את נוסח נספח ב', כך שניתן יהיה להצהיר כי מחזור ההכנסות של המציע עולה על המחזור המינימלי הנדרש לצורך עמידה בתנאי הסף, מבלי להידרש לציין את סכום המחזור הממוצע המדויק.
	הבקשה נדחית.

	67. 
	
	
	נבקש לתקן את נוסח המחוון כך שבמקום "שנות ניסיון בהפעלת תוכניות הכשרה" יירשם: "שנות ניסיון בהפעלת תוכניות הכשרה ו/או חניכה ו/או ליווי פדגוגי ו/או תוכניות חינוך מדעי", בהתאם לדרישות הניסיון במכרז. 
	מקובל. ראו נוסח עדכני של המחוון עבור אשכול 2 ואשכול 3.

	68. 
	4.3.8
	9
	הספק הזוכה נדרש להעביר דיווחים שוטפים למשרד, והכל כמפורט בסעיף. ועדת המכרזים הנכבדה מתבקשת להוסיף כי הדיווחים השוטפים יהיו כפופים להוראות כל דין ובאופן סביר.
	הבקשה נדחית.
המשרד מחוייב לסבירות בפעילותיו.

 

	69. 
	4.5
	10
	נבקש להבהיר האם הדרישה לתרגום לשפה הערבית חלה רק על התפוקות שבהן היא צוינה במפורש, או על כלל התפוקות באשכול 2. 
	דרישת התרגום לערבית חלה על כלל תפוקות אשכול 2 במידה ויהיה צורך בתרגום.  היקף התרגום ייגזר מקהל היעד של כל הזמנה.

	70. 
	4.5.7(ב); 4.5.10(ד); 6.14.5
	11–13, 26
	נבקש ליישב את הסתירה בין דרישת הניסיון למנטורים בסעיף 4.5.7(ב), הקובעת 5 שנות ניסיון, לבין דרישת הניסיון בטבלת כוח האדם בסעיף 6.14.5, הקובעת 10 שנות ניסיון, ולהבהיר איזו דרישה היא המחייבת.
	הדרישה המחייבת למנטור המקצועי הבכיר באשכול 2 היא 5 שנות ניסיון תיעודי לפחות בתעשייה/אקדמיה בתחום ה-STEM הרלוונטי. הטבלה תתוקן בהתאם.

	71. 
	4.6.4 ב
	13-14
	נבקש להבהיר האם על הספק לפתח את מבחני הידע לצורך האבחון והמיפוי, או שמא יועמד לרשותו מבחן קיים שעליו לעשות בו שימוש.
	על הקבלן לפתח את כלי האבחון והמיפוי (מבחני ידע) כחלק מהתפוקה בתיאום עם הממונה על המקצוע, בכפוף לאישור המשרד.

	72. 
	4.6.4 א 
1-3
	13
	· נבקש להבהיר האם היקף הפיתוח של 90 שעות נדרש לכל אחד מארבעת מקצועות ה-STEM, או שמדובר בהיקף כולל לכלל המקצועות. 
· נבקש להבהיר האם חבילת החניכה מיועדת למקצוע STEM אחד, או שניתן לכלול בה מספר מקצועות במסגרת היקף השעות הנדרש. 
· נבקש להבהיר באיזו פלטפורמה יידרש הקבלן להעלות את התכנים, והאם הפלטפורמה תסופק על ידי המשרד או על ידי הקבלן.
בנוגע לסעיף 4.6.4 א' – תכנית מלאה לקבוצה של 7-20 תלמידים – מדובר בטווח רחב מדי. נודה על קבלת הבהרה/חידוד, ובהתאמה צמצום הטווח, כך שניתן יהיה להגיש הצעת מחיר אטרקטיבית ומותאמת. 
	(1) חבילת התגבור/העשרה (4.6.4) מיועדת למקצוע STEM אחד, והיקף 90 השעות (בתכנית השנתית) הוא לאותו מקצוע -אין מדובר בהיקף כולל לארבעת המקצועות, ואין לכלול מספר מקצועות באותה חבילה. חבילה נפרדת תוזמן ותתומחר לכל מקצוע. למשל – 90 שעות במקצוע מתמטיקה , 90 שעות במקצוע מדעי המחשב, 90 שעות במקצוע מדעים וכו'  (2) פלטפורמה: התכנים יכולים להיות מודפסים, או להיות מועלים לפלטפורמה של המשרד או של הקבלן -בהתאם להזמנה; אין דרישה לפלטפורמה ייחודית אחת. (3) טווח הקבוצה 7–20 תלמידים נותר כפי שהוא: יחידת התמחור היא לקבוצה, וההצעה תתייחס לקבוצה בטווח זה, כאשר המחיר אינו נגזר ממספר התלמידים המדויק. לפיכך אין צורך בצמצום הטווח.

	73. 
	4.6.5
	14
	נבקש להפנות למסמך המחייב או לחוזר המנכ"ל שעל פיו ייבחנו דרישות הבטיחות והתנאים לקיום הבוטקאמפ הפנימייתי. 
	דרישות הבטיחות לבוטקאמפ ולפעילויות לינה ייבחנו לפי חוזרי מנכ"ל הרלוונטיים לטיולים/קייטנות ומחנות ולינה של תלמידים, לרבות הנחיות הבטיחות והביטחון של משרד החינוך. הקבלן יידרש לעמוד בהם במלואם.
כלל חוזרי המנכ"ל הרלוונטיים מפורסמים באופן פומבי.

	74. 
	4.6.8
	15
	נבקש להבהיר מהו סדר הגודל הצפוי של מספר המשתתפים בשלב הרישום הארצי, וכן, ככל שקיים מידע, מה היה מספר המשתתפים בפועל בתחרויות דומות בשנים קודמות. הבהרה זו נדרשת לצורך הגשת הצעת מחיר מיטבית ואטרקטיבית.
	תחרויות קודמות: 
צפי של בין 300-500k משתתפים,
וכ- 2000 בתי ספר בשלב הרישום. 
צפי של 50-150k משתתפים, וכ-700 בתי ספר בשלב הרישום.

	75. 
	4.6.8
	15-16
	נבקש להבהיר לאיזו תחרות ארצית מתייחס סעיף 4.6.8, והאם מדובר בתחרות קיימת של משרד החינוך, או שמא נדרש מהקבלן לתכנן ולהפיק תחרות חדשה במסגרת ההתקשרות.
	סעיף 4.6.8 מתייחס לתחרות ארצית בקנה-מידה לאומי בתחום STEM, שעל הקבלן לתכנן, להפיק ולנהל במסגרת ההתקשרות (לרבות שלב מקוון ושלב גמר פיזי), ולא בהכרח לתחרות קיימת. ניתן להתרשם באתר משרד החינוך בתחרויות השונות שהמשרד קיים בשנתיים האחרונות בקנה מידה ארצי. 

	76. 
	4.9
	18
	נבקש לקבוע כי הודעה על שינוי בהיקף הפעילות תינתן לקבלן לפחות 60 יום מראש בכתב כדי לאפשר לספק להיערך לשינוי. 
	הודעה על שינוי מהותי בהיקף הפעילות תימסר לקבלן בכתב זמן סביר מראש כדי לאפשר היערכות. 


	77. 
	6.4
	20
	נבקש לתקן את הסעיף כך שהתקופה להחלפת עובד תהיה 30 ימים ממועד הודעת המשרד, או פרק זמן סביר אחר שיאפשר איתור, גיוס וחפיפה של עובד חלופי מתאים, וכן עמידה בהוראות כל דין. 
	אין שינוי בדרישות המכרז. המשרד מחוייב לסבירות בפעילותיו, גם בהקשר זה.

	78. 
	6.4
	20
	בסעיף זה נקבע כי על הקבלן להחליף עובד בתוך 14 ימים ממועד דרישת המשרד. מדובר בפרק זמן קצר ביותר, במיוחד ביחס לבעלי תפקידים בכירים המחויבים לעמוד בדרישות ניסיון, השכלה והכשרה כמפורט במכרז. נבקש לעדכן את התקופה להחלפת עובד ל־30 ימים, על מנת לאפשר איתור, גיוס וחפיפה של עובד חלופי מתאים, תוך שמירה על רציפות ואיכות השירות.
	ראו מענה לשאלה 77 לעיל.

	79. 
	6.4
	20
	המזמין רשאי לדרוש החלפת נותן שירותים מטעם הספק. על פי הדין נדרש הספק לקיים שימוע לעובד וככל שהעילה נעוצה בדרישה של המזמין נדרש המזמין לפרט את דרישתו ואף להיות שותף להליך השימוע. אנא עדכנו את הוראות סעיף זה לשיקוף האמור לעיל.
	הבקשה נדחית.
נותן שירות אינו עובד של המשרד, ואין מניעה לקבלן להמשיך להעסיקו בפרויקטים אחרים, והמשך העסקתו הינו בשיקול דעת הקבלן.

	80. 
	6.13
21.2
	21
44
	המשרד רשאי בכל עת לבדוק את המערכת התקציבית והנהלת החשבונות של הקבלן. נודה כי האמור כפוף להודעה מראש תוך זמן סביר וכי הבדיקה של הנהלת החשבונות של הקבלן הינה ביחס למכרז ספציפי זה בלבד. 
	המשרד יודיע על כוונתו לבצע את האמור.

הבדיקה הינה ביחס לכלל הפעילות והממשקים במסגרת מכרז זה.

	81. 
	6.14.2+
6.14.3
	22
	נודה על אישורכם כי מנהל פרויקט בעל תואר שני, כאשר אחד מהתארים שלו הם תארים בתחום ה STEM יוכל לקבל את הציון המירבי באמת המידה (10 נקודות).



	כאמור במחוון, רק עבור תואר שני ומעלה בתחום ה STEM יתקבל הציון.
אין מניעה כי המנהל המוצע יחזיק בתארים נוספים.

	82. 
	6.14.2+
6.14.3
	22
	נודה על אישורכם כי מנהל פרויקט בעל תואר שני בטכנולוגיה בחינוך ובעל תואר ראשון בתחום ה STEM יוכל לקבל את הציון המירבי באמת המידה (10 נקודות) בכפוף לעמידתו בשאר תני המכרז.


	כאמור במחוון, רק עבור תואר שני ומעלה בתחום ה STEM יתקבל הציון.

אין מניעה כי המנהל המוצע יחזיק בתארים נוספים.

	83. 
	6.1-6.2
6.15-6.16
15.11

	20
26
35
	נבקש להבהיר, ביחס לכל סוג פעילות, אילו תשתיות, ציוד ושירותים יועמדו על ידי המשרד או מוסדות החינוך (כגון כיתות, מעבדות, מחשבים, אינטרנט, מקרנים, ציוד בטיחות, ריהוט וכיו"ב), ואילו נדרש הזוכה לספק במסגרת הצעתו.
	ככלל, מוסדות החינוך יעמידו את תשתיות הבסיס הקיימות בהם (כיתות, מעבדות, חשמל, אינטרנט בסיסי, ריהוט) לצורך הפעילות. על הזוכה לספק את כל התשומות הייעודיות לתפוקה (תכנים, ציוד ייעודי, חומרי הפעלה, הפקה, ובאירועי שיא – כלל ציוד הפקה ותשתיות משלימות), כמפורט בתיאור כל תפוקה ובמחירון. פירוט פרטני יינתן בהזמנת העבודה.

	84. 
	7.2 – 7.3
	27
	נכתב: אשכול מס' 3 – ביצוע של פחות מ-90% מכמויות התפוקות בהתאם לתכנית העבודה המאושרת.
נבקש להבהיר כי המונח "למקרה" בסעיף 7.2 מתייחס לפעילות/אירוע בודד כמכלול (למשל סדנה או מפגש) ולא ייגזר באופן מצטבר לפי מספר המשתתפים בפעילות. כמו כן, נבקש לקבוע כי הטלת פיצוי מוסכם תותנה במתן התראה בכתב של 7 ימי עסקים מראש, המאפשרת לקבלן להציג את עמדתו בנושא. 
בנוסף, נבקש להבהיר כי פיצוי מוסכם יוטל רק מקום שבו אי ביצוע ההתחייבות נובע ממעשה או מחדל של הקבלן. 
כמו כן, נבקש להבהיר כי האמור בסעיף 7.3 כפוף לכך שבכל מקרה לא יהיה בסעדים המוענקים למשרד משום כפל פיצוי בכל צורה שהיא. 


	 'למקרה' בסעיף 7.2 מתייחס לפעילות/אירוע בודד כמכלול (סדנה/מפגש) ואינו נגזר לפי מספר המשתתפים.
ביחס ליתר – הבקשה נדחית.

המשרד מחוייב לסבירות בפעילותיו.

	85. 
	8
	27-28
	נבקש להבהיר כי תקופת החפיפה הקבועה בסעיף 8 לא תעלה על שבועיים. ככל שהמשרד יבקש להאריך את תקופת החפיפה מעבר לכך, תשולם לקבלן תמורה נוספת בהתאם להיקף השירותים שיידרשו ממנו בתקופה הנוספת.
בנוסף, בנוגע לסעיף 8(7) יובהר כי החפיפה תהא על בסיס קריטריונים שנקבעו מראש ולא לפי שביעות רצון האגף בלבד. 
	הבקשה נדחית.


	86. 
	8.5 (2)
	28
	על פי האמור בסעיף, במסגרת החפיפה, על הקבלן למסור את התוכנה, ספרי תיעוד, מדריכים למשתמש לתוכנה הבסיסית ולכל השינויים שהמוסר ביצע במהלך ההתקשרות איתו.
מבוקש להבהיר כי האמור חל רק ככל שהמדובר בתוכנה ורכיבים שפותחו במסגרת ההתקשרות עם המזמין, ואינם חלים על תוכנות או מערכות שהיות בבעלות הקבלן לפני תחילת ההתקשרות ואשר שימשו אותו לצורך ביצוע השירותים.
	הבקשה נדחית.



	87. 
	9.1  למסמכי המכרז
14.1 להסכם
	29
68
	נבקש להבהיר כי הוראות סעיף 9.1 יחולו רק על תוצרים שיוכנו במסגרת מתן השירותים לפי מכרז זה. כמו כן, זכויות הקניין הרוחני בתוכנות, פלטפורמות, כלים, מערכות וכל נכס אחר שהיה בבעלות המציע לפני תחילת ההתקשרות, יישארו בבעלותו הבלעדית של המציע, גם אם נעשה בהם שימוש לצורך ביצוע השירותים.
	אין שינוי בנוסח הסעיף

	88. 
	9.7
	29
	נבקש לעדכן את סעיף 9.7 כך שאחריות הקבלן תחול בגין נזקים ישירים בלבד. 
	הבקשה נדחית.

	89. 
	9.7
	29
	נבקש להבהיר כי חיוב הקבלן בשיפוי ייעשה רק לאחר שנמסרה לו הודעה בכתב על הדרישה, ניתנה לו הזדמנות סבירה להציג את עמדתו ולהתגונן מפניה, וככל שניתן – לפעול לצמצום הנזק.
	הבקשה נדחית.

המשרד מחוייב לסבירות בפעילותיו.

	90. 
	10.2+10.6+10.8
	30
	מבוקש להבהיר כי די שהנספח (התחייבות לשמירת סודיות ואבטחת מידע) יחתם על ידי המציע (ואולי גם מנהלי הפרויקט לכל היותר), ושלא תהיה דרישה להחתים כל עובד ועובד שיועסק בשירותים על הנספח כאשר יש לעובדים סעיף סודיות בהסכם ההעסקה שלהם.

באותו אופן, מבקשים להבהיר כי די בהסכם העסקה ולא נדרש להחתים כל עובד ועובד על הנספח. 
	הבקשה נדחית

	91. 
	12.1
	31
	נבקש לעדכן את הסעיף כך שלאחר המילים "לכל נזק" תתווסף המילה "ישיר". 
	הבקשה נדחית.



	92. 
	12.1+
סעיף 12 בהסכם
	31
	נבקש להבהיר ולעדכן את הוראות סעיף 12 כך שאחריות הקבלן תוגבל לנזקים ישירים בלבד, תוך החרגת נזקים עקיפים, תוצאתיים או מיוחדים. בנוסף, נבקש לקבוע כי סך אחריותו הכוללת של הקבלן לפי ההסכם לא יעלה על גובה התמורה השנתית ששולמה לו בפועל במסגרת ההתקשרות.
	הבקשה נדחית.



	93. 
	14.3
	32
	נבקש לעדכן את הסעיף כך שככל שלאחר תחילת ההתקשרות ייקבע על ידי רשות המסים או גורם מוסמך כי על הקבלן חלה חובת תשלום מע"מ בגין ההתקשרות, תעודכן התמורה בהתאם, ובלבד שהקבלן פעל בתום לב והצהרתו במועד הגשת ההצעה התבססה על עמדתו המקצועית או על ייעוץ מתאים.
	הבקשה נדחית.



	94. 
	14.7
	33
	מבוקש להסיר את המילים "לספקיו" ולהשאיר את הסעיף כרלוונטי בנוגע לעובדים בלבד. 
	הבקשה נדחית.

	95. 
	15.6+ 15.8 + 16.2+
25.1.4 ד'+
4.4.1 בהסכם
	35+
46+
62
	נבקש להבהיר כי ככל שהקבלן הוא מלכ"ר או חברה לתועלת הציבור (חל"צ) שאינם מנפיקים חשבונית מס בהתאם להוראות הדין, ניתן יהיה להגיש לצורך התשלום חשבונית עסקה או מסמך חשבונאי אחר התואם את מעמדו של הקבלן לפי דין, והדבר לא יעכב את ביצוע התשלום.
	חשבות

במידה ובנתוני אב של הספק הוא מוגדר מלכ"ר או חל"צ, ניתן להגיש חשבונית עסקה. 


	96. 
	15.11 - בסוף
	37
	בסעיף 15.11 על המציע לפרט את התחשיב על פיו הגיע להגיע להצעת המחיר בכל סעיף וסעיף בחלוקה להוצאות קבועות והוצאות משתנות. בפירוט יוכן על גבי דפי עזר מצורפים להצעת המחיר. 
יובהר, שמדובר במכרז תפוקות מסוג  Fixed  Price במסגרתו ההצעות מוגשות ביחס למחיר מקסימאלי שנקבע מראש, ולכן לטבלת התחשיב אין משמעות מבחינת התחשיב. בנוסף, הדרישה לפירוט העלויות עשויה לחייב חשיפה של מידע עסקי רגיש, מתודולוגיות תמחור, כוח אדם וכיו"ב, אשר חשיפתם עלולה לפגוע בסודות מסחריים לגיטימיים של המציע. כמו כן, בנסיבות מסוימות עלולה להתעורר חשיפה של מידע הנוגע לעובדים או מידע אחר שהגילוי שלו מוגבל מכוח דיני הפרטיות או כל דין. לפיכך, מבוקש להסיר את הטבלה או, לחלופין, לאפשר למציעים להציג תיאור מילולי של רכיבי העלות בלבד.
	הבקשה נדחית.


	97. 
	15.15
25.1.1
	38
46
	מתבקשת הבהרה האם ניתן לחתום על מסמכי ההצעה בחתימה דיגיטלית.
	לא ניתן

	98. 
	16.1.2 ח
	39
	לעיתים בשל חילופי עובדים אצל המזמינים, לא תמיד פרטי הקשר הם רלוונטיים. לפיכך מבוקש כי ככל שאנשי הקשר אינם זמינים, המציע יעודכן ביחס לכך ויתאפשר לו להציג אנשי קשר מעודכנים.
	הבקשה נדחית.


	99. 
	16.1.6 ב. 
	40
	נבקש להבהיר לאיזו שכבת גיל מיועד הבוטקאמפ הפנימייתי במתמטיקה לחברה הערבית, שכן מידע זה נדרש לצורך הכנת המענה המקצועי והתאמתו לדרישות המכרז.
	הבוטקאמפ הפנימייתי במתמטיקה לחברה הערבית (מטלת האיכות 16.1.6ג) מיועד לתלמידי החטיבה העליונה (כיתות י'-י"ב) ולתלמידי חטיבת הביניים (ז-ט). פירוט שכבת הגיל המדויקת ייקבע בהזמנת העבודה.

	100. 
	18.3
	42
	נבקש לעדכן את הסעיף כך שבמקרה של קיצור או סיום מוקדם של ההתקשרות, שלא עקב הפרת ההסכם על ידי הקבלן, תימסר לקבלן הודעה מוקדמת בכתב של 90 ימים לפחות.

כמו כן, נבקש לקבוע כי במקרה של סיום ההתקשרות כאמור, יהיה הקבלן זכאי להחזר הוצאות סבירות בגין התחייבויות בלתי הדירות שנטל כלפי צדדים שלישיים לצורך ביצוע ההתקשרות, ואשר לא ניתן היה להימנע מהן או לבטלן.
	הבקשה נדחית.



	101. 
	23
	44
	מבוקש לציין כי במידה שהשרות ו/או איכות העבודה אינם ברמה הנדרשת על פי מסמכי המכרז על כל נספחיהם (ולא על פי שיקול דעתו הבלעדי של המשרד). 
	הבקשה נדחית.



	102. 
	5.1.5  בהסכם
	61
	נבקש לעדכן את הסעיף כך שיובהר כי זכות הביקורת של המשרד מוגבלת למסמכים ולספרי החשבונות הרלוונטיים לביצוע ההתקשרות מכוח מכרז זה בלבד, לרבות ככל שהם מצויים בידי צדדים קשורים.
	הבקשה נדחית.

	103. 
	12.1 בהסכם
	63
	נבקש להוסיף לאחר המילים "לכל נזק" את המילה "ישיר", כך שאחריותו של צד ב' תוגבל לנזקים ישירים בלבד.
	הבקשה נדחית.



	104. 
	12.7 בהסכם
	63
	נבקש לעדכן את הסעיף כך שאחריות צד ב' תחול בגין נזקים ישירים בלבד, ולהוסיף לאחר המילים "לכל נזק או אובדן שייגרמו" את המילה "ישירים".
	הבקשה נדחית.



	105. 
	12.7 בהסכם
	63
	נבקש לקבוע כי ככל שהמדינה מבקשת להגיע להסדר פשרה בתביעה אשר עשויה להקים חובת שיפוי מצד ב', הדבר ייעשה לאחר קבלת עמדת צד ב' והסכמתו, אשר לא תעוכב מטעמים בלתי סבירים.
	הבקשה נדחית.



	106. 
	14.7
	69
	נבקש לעדכן את הסעיף כך שאחריותו של צד ב' לתשלום דמי נזק ו/או פיצוי תחול ביחס לנזק ישיר בלבד, כך שלאחר המילים "ישלם את דמי הנזק" תתווסף המילה "הישיר".
	הבקשה נדחית.



	107. 
	14.7
	69
	נבקש להוסיף לאחר המילים "ושכר טרחת עו"ד" את המילה "סביר".
	הבקשה נדחית.



	108. 
	15.1 (1)
	69
	נבקש להבהיר כי איחור בלוחות הזמנים יהווה הפרה יסודית רק ככל שהוא נגרם באחריות צד ב', ולא עקב נסיבות שאינן בשליטתו.
	הבקשה נדחית.

המשרד מחוייב לסבירות בפעילותיו



	109. 
	15.2
	70
	נבקש לעדכן את הסעיף כך שהשיפוי יחול בגין הוצאות ישירות בלבד, ולמחוק את המילים "והעקיפות".
	הבקשה נדחית.



	110. 
	17.4
	71
	נבקש לקבוע כי טרם חילוט הערבות, ימסור המזמין לצד ב' הודעה בכתב הכוללת את העילות לחילוט, ויאפשר לצד ב' תקופה של לפחות 7 ימים להשמיע את טענותיו ולהציג את עמדתו, בטרם תתקבל החלטה בדבר חילוט הערבות.
	הבקשה מקובלת.



	111. 
	חוברת הצעה
	51
	נבקש לעדכן את נוסח הסעיף כך שיכלול גם חברה לתועלת הציבור (חל"צ), באופן הבא: "במקרה של עמותה או חברה לתועלת הציבור – אישור רואה חשבון של המציע האם הצעתו תהיה חייבת או פטורה ממע"מ לעניין מכרז זה."
	הבקשה נדחית. תשומת לב המציעים להוראות סעיף 15.7 למכרז " מציע אשר בהתאם להוראות הדין אינו מחויב בתשלום מע"מ במסגרת ביצוע ההתקשרות, יצהיר על כך במסגרת הצעתו, וכן יצהיר על כך שפנה אל רשות המסים לצורך קבלת אישור לכך בטרם הגשת ההצעה" וכן להוראות 25.1.4 ד למכרז.

	112. 
	חוברת ההצעה, נספח ד1
	68
	נבקש כי הנספח יעודכן כך שהמציע יידרש לפרט בהצעתו (נספח חוברת ההצעה) רק את ההתקשרויות הקיימות עם משרד החינוך נכון למועד האחרון להגשת ההצעות.
ככל שבקשתנו כאמור לא תתקבל, נבקש שבכל מקרה לא יידרש פירוט ביחס ליותר מ-5 השנים שקדמו למועד האחרון להגשת ההצעות.

בארגונים שפועלים תקופה ארוכה ועם התקשרויות רבות, מילוי כל התקשרויות העבר מקשה על ההגשה.
	הבקשה מקובלת

	113. 
	2.5.3
	5
	מבוקש להבהיר כי לצורך עמידה בתנאי הסף, די בכך שהמציע מתחייב להעסיק במועד התחלת מתן השירותים 20 מומחי תוכן העומדים בדרישות המכרז
	ראו מענה לשאלה 29 לעיל.
תשומת לב המציעים כי מדובר בתנאי סף וכי לאורך מתן השירותים יידרש הזוכה להעמיד נותני שירות בכל היקף הנדשרש למתן השירות.

	114. 
	2.5.4
	5
	נבקש את אישורכם כי המציע יהיה רשאי להגיש לצורך הוכחת ניסיון בהיקף הכספי הנדרש, גם פרויקט אחד שבוצע במספר רשויות, כאשר בכל רשות נחתם הסכם התקשרות נפרד (כדוגמת פרויקט סל מדע).
	ראו מענה לשאלה 60 לעיל.

	115. 
	2.6.1
	5
	מבוקש להפחית את ההיקף הכספי הנדרש ל-ממוצע של 20 מיליון לשנה. מחזור כספי בהיקף המבוקש מהווה אינדיקציה מובהקת לאיתנות פיננסית ולמערך תפעולי יציב. היקף פעילות זה מעיד באופן חד-משמעי על יכולת המציע לנהל פרויקטים בהיקפים נרחבים, תוך עמידה בהוצאות התקציביות הנלוות, העסקת כוח אדם מקצועי ומיומן, והעמדת האמצעים הלוגיסטיים הנדרשים לביצוע העבודה ברמה הגבוהה ביותר. כך, למשל, החברה ביצעה במסגרת תכנית הייטק, בוטקאמפים למגזר הערבי בפריסה ארצית. 

יודגש עוד כי מחזור כספי כמבוקש יגדיל את מעגל המשתתפים ויאפשר לגופים בעלי יכולת וניסיון מוכח להגיש את הצעותיהם למכרז.
	המציעים מופנים לנוסח המכרז העדכני.

	116. 
	2.6.3
	5
	נבקש את אישורכם כי המציע יהיה רשאי להגיש לצורך הוכחת הניסיון פרויקט אחד שבוצע במספר רשויות, כאשר בכל רשות נחתם הסכם התקשרות נפרד.
	ראו מענה לשאלה 60 לעיל.

	117. 
	6.5 ו-6.6
	20
	בהתאם לאמור בסעיפים 6.5-6.6, הקבלן מחויב להפעיל את הפרויקט באמצעות הצוות המוצג בהצעתו. במסמך "חוברת ההצעה", המציע נדרש להציג את המנהל מטעמו בלבד. נא אשרו כי לא נדרש בהצעה להציג את כלל אנשי הצוות ודי בכך שהמציע מתחייב להעסיקם בהתאם לדרישות המכרז. 
	נכון. יש להציג בהצעה רק את המנהל.
יתר אנשי הצוות יוצגו ויאושרו על ידי הקבלן לאחר הזכייה.

	118. 
	6.13

21.2
	21

44
	נבקש להבהיר שהמשרד יהיה רשאי לבדוק את המערכת התקציבית, מערכות המידע והנהלת החשבונות של הקבלן בכל הנוגע למכרז דנן בלבד
	הבדיקה הינה ביחס לכלל הפעילות והממשקים במסגרת מכרז זה.

	119. 
	9.1
	29
	מבוקש להבהיר כי ככל והקבלן הזוכה ייעשה שימוש בתוצרים שפותחו על ידו טרם זכייתו במכרז ו/או שלא לצרכי המכרז בלבד, כי אז זכויות הקניין הרוחני יהיו של הקבלן הזוכה בלבד
	אין שינוי בנוסח הסעיף.

הסעיף מגדיר מהו תוצרי עבודה "כל נכס בלתי מוחשי אשר נוצר במהלך ביצועו של הסכם זה..." והכל כמופרט בסעיף

	120. 
	1.1
	2
	היקף התפוקות וקהלי היעד: נבקש להבהיר האם מציע באשכול מסוים נדרש להגיש הצעה המכסה את כלל התפוקות וקהלי היעד, או שקיימת גמישות להתמקד ולהגיש הצעה המיועדת לתת-שכבות גיל / קהלי יעד ספציפיים ותפוקות ספציפיות?
	מציע באשכול נדרש להגיש הצעה המכסה את מכלול התפוקות וקהלי היעד של אותו אשכול; המשרד בוחר זוכה אחד לכל אשכול. אין אפשרות להגיש הצעה חלקית לתת-תפוקות בלבד.

	121. 
	4.3.7
	9
	הפריסה הגיאוגרפית של התכנית: נבקש להבהיר האם הגדרת שירותי המכרז מיועדת לפריסה ארצית אחידה, או שקיימת עדיפות/תיעדוף מובנה להתערבויות ולפעילויות במוסדות חינוך הממוקמים באזורי עדיפות לאומית / פריפריה חברתית-גיאוגרפית?
	השירות מיועד לפריסה ארצית. יחד עם זאת, במסגרת תכנית העבודה השנתית יכול להינתן משקל ותיעדוף להתערבויות באזורי עדיפות לאומית ובפריפריה החברתית-גיאוגרפית, בהתאם ליעדי תכנית 'ישראל ריאלית.

	122. 
	4.6
	13
	כמויות משתתפים וגודל קבוצות:
א. נבקש לקבל אומדן או הערכה של כמויות התלמידים והקבוצות המתוכננות לפעילות באשכול.

ב. נבקש להבהיר האם הוגדרו ספי מינימום ומקסימום למספר משתתפים בקבוצה/סדנא/בוטקאמפ במסגרת התפוקות השונות?

ג. הגדרת קהלי יעד בתוך בתי הספר: נבקש להבהיר האם במסגרת ההתערבויות בבתי הספר קיימת אפשרות/הנחיה להתמקד באוכלוסיות יעד ספציפיות בתוך מוסד החינוך (כגון כיתות מב"ר, אתגר, מגמות STEM ייעודיות וכד')?
	(א) אומדני הכמויות מופיעים בסעיף 4.9 והם כמויות משוערות שנתיות. (ב) ספי מינימום/מקסימום למשתתפים מוגדרים בתיאור התפוקות (למשל בוטקאמפ 15-25 תלמידים, מפגש תעשייה 20-50). (ג) ניתן וייתכן שיידרש למקד את ההתערבות באוכלוסיות יעד בתוך בית הספר (מב"ר/אתגר/מגמות STEM), בהתאם להפניית המשרד.

	123. 
	4.9
	18
	טבלת כמויות והיקפי פעילות: נבקש להבהיר מה מייצגים המספרים והנתונים המופיעים בטבלה שבסעיף 4.9:
 א. מהי יחידת המידה המיוצגת במספרים אלו? (מספר תלמידים, מספר קבוצות/כיתות, מספר שעות סדנה/הדרכה, או מספר מפגשים?)
 ב. מה מייצג היקף זה מבחינת תוקף וזמן? האם מדובר באומדן כמויות שנתי, בהיקף פעילות כולל לכל תקופת ההתקשרות, או בקיבולת/כמות מקסימלית שהמשרד אינו מתחייב לממשה במלואה?
	המספרים בטבלת 4.9 מייצגים כמות יחידות תפוקה שנתית משוערת (מספר החבילות/הבוטקאמפים/האירועים וכד' לשנה), בהתאם ליחידת המידה של כל תפוקה. מדובר באומדן שנתי בלבד, שאינו מהווה התחייבות.

	124. 
	5
	19
	חלוקת אחריות לגיוס מוסדות החינוך:
א. נבקש להבהיר על מי חלה האחריות לרתום ולגייס את בתי הספר לתכנית - האם הגיוס מבוצע באופן מרוכז על ידי המשרד/המחוזות, או באחריות הספק הזוכה?

ב. האם נקבעו מדדי תפוקה ויעדים ייעודיים שבתי הספר עצמם נדרשים לעמוד בהם כחלק מהשתתפותם בתכנית?
	(א) גיוס ורתימת בתי הספר נעשים בהובלה מרכזית של המשרד/המחוזות, ועל הקבלן מוטלת אחריות התיאום התפעולי וההפעלה בשיתוף פעולה. (ב) יעדי תפוקה לבתי הספר ייקבעו במסגרת תכנית העבודה ובתיאום עם הפיקוח, ואינם באחריות הקבלן.

	125. 
	4.5.7 (ב)

6.14.5
	11

23
	נבקש להבהיר סתירה בדרישת שנות הניסיון עבור המנטור באשכול 2: בתיאור תפוקה "פרויקט מנטורינג בבית ספר" בעמ' 11, נכתב כי המנטור יהיה "בעל  5+ שנות ניסיון תיעודי בתעשייה או באקדמיה". מאידך, בטבלת בעלי התפקידים הנוספים לאשכול 2 בעמ' 23, נכתב כי "מנטור מקצועי בכיר" המשתתף בתפוקה זו נדרש ל 10+ שנות ניסיון.  נבקש להבהיר מהו ותק הניסיון המינימלי המחייב?
	הדרישה המחייבת למנטור באשכול 2 היא 5 שנות ניסיון תיעודי לפחות בתעשייה/אקדמיה בתחום STEM הרלוונטי. הרישום '10+' בטבלת 6.14.5 יתוקן ל-5 שנים לצורך אחידות עם 4.5.7(ב).

	126. 
	מחוון איכות אשכולות 2+3
	צוות המציע- מנהל הפרויקט
	נבקש להבהיר את סיווג ההשכלה האקדמית בתחומי ה-STEM: האם תואר שני (M.A) בחינוך במסלול "פיתוח תוכניות לימודים - מחשבים וטכנולוגיה בחינוך" יוכר כתואר שני בתחומי ה-STEM  לצורך קבלת ניקוד מקסימלי (10 נקודות) בסעיף השכלת מנהל הפרויקט במחוון האיכות?
	הניקוד המרבי (10 נק') ניתן בעד תואר שני ומעלה בתחום ה-STEM. תואר שני בחינוך במסלול 'פיתוח תכניות לימודים – מחשבים וטכנולוגיה בחינוך', בעל תוכן STEM מהותי, יישקל לחיוב לקבלת הניקוד המרבי, בכפוף לבחינת תוכן התואר על ידי הוועדה.

	127. 
	4.6.5 א'
	14
	בסעיף נכתב כי "כל המנהלות וההוצאות... יחולו במלואן על הקבלן... לרבות הזמנת מקומות לינה, הוצאות הלינה והסעות". האם כוונת המשרד ב"הסעות" היא להסעות של צוות ההדרכה והתפעול בלבד, או גם לאיסוף והסעת התלמידים מבתיהם/בתי הספר אל מתחם הבוטקאמפ ובחזרה?
	הסעות' בסעיף 4.6.5א מתייחסות הן להסעות צוות ההדרכה/התפעול והן, בבוטקאמפ פנימייתי, לאיסוף והסעת התלמידים אל המתחם ובחזרה, ככל שנדרש. העלויות מגולמות בתמחור הבוטקאמפ הפנימייתי (סכום מקסימום ייעודי בסעיף 15.11.3ו).

	128. 
	15.11.3 ד' + ה'
	36
	מחירי המינימום והמקסימום לבוטקאמפים תומחרו לפי "יחידה של 8 שעות" או "יחידה של 4 שעות". האם תמחור יחידת הזמן הזו אמור לגלם בתוכו גם את עלויות הפחת, שכירת המקום, הכלכלה והלוגיסטיקה עבור אותו יום, או שמא זהו תמחור פדגוגי וההוצאות הלוגיסטיות מתומחרות בנפרד?
	תמחור יחידת הזמן לבוטקאמפ (8/4 שעות) הוא תמחור כולל, המגלם את מלוא העלויות – פדגוגיות, פחת, שכירת מקום, הסעדה ולוגיסטיקה – למעט בוטקאמפ פנימייתי, המתומחר בנפרד כתפוקה שלמה הכוללת לינה, הזנה והסעות (15.11.3ו).

	129. 
	15.11.3 ח' + ט' + י'
	36
	אירועי שיא בסדרי גודל משתנים דורשים תשתיות שונות לחלוטין. על מנת לייצר אחידות בהצעות המחיר של המציעים למנוע הגשת הצעות גירעוניות, נבקש מהמשרד להגדיר סטנדרט מינימום קשיח לאירועים אלו (למשל: סוג האולמות, מפרט טכני של במה והגברה, רמת הכיבוד הנדרשת, יחס אבטחה וכו').
	המשרד לא יקבע מפרט טכני קשיח אחיד לאירועי השיא, המשתנים מטבעם בהיקפם; המציעים יידרשו להציע מפרט הפקה סביר ומקצועי התואם את גודל האירוע ואת מחיר המקסימום הקבוע לכל סוג (קטן/בינוני/גדול).

	130. 
	 4.6.8  א'
	16
	האם שלבי המיון המוקדמים וההעפלה (הכוללים עשרות אלפי תלמידים) יבוצעו באופן מקוון בלבד ו/או בתוך בתי הספר ללא התערבות לוגיסטית-פיזית של הקבלן? נבקש לאשר כי לא קיימת אחריות לוגיסטית פיזית של הקבלן בשלב זה. 
	שלבי המיון המוקדמים וההעפלה (עשרות אלפי תלמידים) יבוצעו באופן מקוון ו/או בתוך בתי הספר, ללא אחריות לוגיסטית-פיזית של הקבלן בשלב זה. האחריות הלוגיסטית-פיזית מתמקדת בשלב הגמר.

	131. 
	6.14.6
	24
	דרישות הסף לתפקידים אלו מחייבות בכירים מהתעשייה. האם המשרד מצפה שהקבלן יעסיק אותם בשכר כחלק מתמחור התפוקה, או שמדובר במערך התנדבותי? בנוסף, ככל שמדובר במתנדבים, האם במידה ומתנדב מבטל את הגעתו עקב אילוצי עבודתו בתעשייה, יושתו קנסות על הקבלן?
	על הקבלן להעמיד את בעלי התפקידים הבכירים מהתעשייה (6.14.6) במסגרת תמחור התפוקה; אין מדובר במערך התנדבותי מחייב. ביטול הגעה של בעל תפקיד הוא באחריות הקבלן להעמיד חלופה, ואי-עמידה בתפוקה תיבחן במסגרת מנגנוני האיכות/הפיצוי הרגילים, לפי שיקול דעת המשרד.

	132. 
	6.14.6
	24
	האם ניתן "לאחד תפקידים" (ככל ואינם מבוצעים באותו זמן), כך שבעל תפקיד אחד מטעם המטה יעסוק במספר תפוקות? למשל: האם מנהל פרויקט יום שיא יכול לשמש גם כמנהל התחרות הארצית וכמפיק הראשי, ככל והוא עומד בתנאי הסף לשני התפקידים?
	מאושר: ניתן לאחד תפקידים שאינם מבוצעים בו-זמנית, כך שבעל תפקיד אחד מטעם המטה ישמש במספר תפוקות, ובלבד שהוא עומד בתנאי הסף ובדרישות המקצועיות של כל תפקיד, ומובטחת זמינותו לביצוע בפועל.

	133. 
	4.3.7
	9
	האם עבור הפעלת תפוקות (כגון חבילות תגבור או בוטקאמפים) ביישובי קו עימות, אילת או הערבה, ישולמו לקבלן הוצאות נסיעה, שהייה ולינה לצוותי ההדרכה בנפרד (על פי תעריפי קצוות/חשכ"ל), או שהן חייבות להיות מגולמות במחיר היחידה האחיד לכל הארץ?
	מחירי היחידה אחידים ארצית וכוללים את מלוא העלויות, לרבות נסיעה, שהייה ולינה של צוותי ההדרכה, גם ביישובי קו עימות/אילת/הערבה. אין תשלום נפרד בגין הוצאות אלה. 

	134. 
	6.15
	26
	"על הקבלן להקצות על חשבונו אתר עבודה פעיל...". נבקש לאשר כי מטה החברה הקיים של הקבלן/קבלן המשנה, המכיל את כלל התשתיות הנדרשות, עונה על הגדרה זו ואין חובה לשכור משרד חיצוני ייעודי נפרד רק לטובת פרויקט זה.
	אין דרישה למבנה ייעודי נפרד. מטה החברה הקיים של הקבלן/קבלן המשנה, הכולל את התשתיות הנדרשות, עונה על דרישת 'אתר עבודה פעיל' שבסעיף 6.15, ואין חובה לשכור משרד חיצוני נפרד לפרויקט זה.

	135. 
	כללי
	19
	בסעיף נכתב כי המשרד רשאי לשנות כמויות בכפוף לגבול של עד 30% הגדלה/צמצום. מיד לאחר מכן נכתב כי המשרד רשאי לשנות כמויות "מסעיף לסעיף" (הסטת תקציבים). נבקש להבהיר כי הסטה מסעיף לסעיף לא תחרוג מתקרת השינוי של 30% ביחס לכמות השנתית המוערכת של הסעיף הקולט (לדוגמה, לא ניתן להגדיל את כמות "ימי השיא הגדולים" מ-5 ל-20 על חשבון צמצום שעות תגבור).
	הכמויות בטבלאות ההיקפים הן הערכה שנתית משוערת בלבד ואינן מהוות התחייבות. בתחילת כל שנה תיקבע תכנית עבודה שנתית בשיח מול הספק, בהתאם לצורכי המשרד וליכולת הספק לתת את השירות, ובמסגרתה יתואמו גם שינויים בהיקפים . לגבי הגדלה/צמצום של 30% - המשרד רשאי משנה לשנה להגדיל את היקף השירותים עד 30%.

	136. 
	16.1.6
	40
	במטלה נדרש להציג "פירוט והצעת מבנה ותכנית בוטקאמפ מתמטיקה פנימייתי לחברה הערבית". האם במסגרת 3 העמודים המוקצים למטלה זו, המשרד מצפה לקבל התייחסות פדגוגית-מתודולוגית בלבד, או גם הצעות אופרטיביות קונקרטיות וספציפיות למתחמי אירוח, חברות הסעות ותפריטים ייעודיים (הדורשות שריין מוקדם מול ספקים)?
	הנושאים שיכללו הינם בשיקול דעת המציעים.

המשרד אינו מעוניין להנחות את המציעים ביחס לרכיבים שיכללו  בתכנית, ומעוניין להתרשם מהתכנית שתוגש בהתאם לשיקול דעתו המקצועי של המציע.


	137. 
	4.6.5 א'
	14
	הפעלת בוטקאמפ פנימייתי הכולל לינה לקטינים, קיימות דרישות אבטחה, רפואה ובטיחות מחמירות על פי חוזרי מנכ"ל (קייטנות ומחנות). נבקש את הבהרת המשרד: האם על הקבלן לתמחר במסגרת עלות הבוטקאמפ גם שכירת מאבטחים חמושים (ליום וללילה), חובש/מע"ר צמוד לכל קבוצה או מתחם, ורכזי ביטחון? ככל שכן, נבקש להגדיר מפתח תקינה אחיד (למשל: מאבטח אחד לכל X תלמידים) כדי ליצור אחידות בהצעות המחיר של המציעים)
	על הקבלן לתמחר את מלוא דרישות הבטיחות, הרפואה והביטחון לבוטקאמפ פנימייתי לקטינים בהתאם לחוזרי המנכ"ל (קייטנות/מחנות ולינה), לרבות אבטחה, חובש/כוח רפואי ורכזי ביטחון כנדרש בדין. על המציע ליישם את מפתחות התקינה הקבועים בחוזרי המנכ"ל הרלוונטיים, ולתמחרם במסגרת הבוטקאמפ הפנימייתי.

	138. 
	4.6.5 א'
	14
	הסעיף קובע כי "ארוחות... יחולו במלואן על הקבלן". לאור פערי העלויות העצומים בין סוגי כיבוד/הסעדה, נבקש מהמשרד להגדיר את מפרט ההסעדה הנדרש בכל אחד מסוגי הבוטקאמפים (לדוגמה: בבוטקאמפ פנימייתי – האם נדרשות 3 ארוחות חמות ביום? מהי רמת הכשרות הנדרשת – האם נדרש לתמחר מנות מהדרין/גלאט עבור מגזרים מסוימים?).
	מפרט ההסעדה ייגזר מדרישות הדין ומהתאמת המגזר. בבוטקאמפ פנימייתי נדרשות 3 ארוחות מלאות לאורך היום; רמת הכשרות תותאם לקהל היעד (לרבות מהדרין/גלאט במגזרים הנדרשים). על המציע לתמחר בהתאם לקהל היעד הצפוי.

	139. 
	4.6.5 א'
	14
	בבוטקאמפ פנימייתי הכולל 2 לילות, האם המדריך הראשי ועוזר ההוראה (או מדריכים חלופיים) נדרשים ללון במתחם עם התלמידים ולהיות באחריות השגחה עליהם במהלך הלילה? אם כן, האם תמחור יחידת הזמן (המוגדרת כ-30 שעות לימוד + 6 שעות ערב) אמור לגלם בתוכו גם תשלום שעות נוספות/שעות כוננות לילה לצוות ההדרכה על פי חוקי המגן?
	בבוטקאמפ פנימייתי הכולל לינה, צוות ההדרכה (מדריך ראשי/עוזר או חלופותיהם) נדרש ללון במתחם ולהיות באחריות השגחה על התלמידים בלילה. יחידת הזמן המתומחרת לבוטקאמפ הפנימייתי (30 שעות לימוד + 6 שעות ערב, כתפוקה שלמה) נועדה לגלם גם את עלויות שעות הכוננות/הלילה של הצוות בהתאם לחוקי המגן.

	140. 
	4.6.7 א'
	15
	ביום שיא בתחום ה-STEM (כגון האקתון), משתתפים נדרשים לרוב לתשתיות חשמל ורשת (Wi-Fi/LAN) בהיקפים חריגים כדי להפעיל מחשבים, רובוטים וכלי פיתוח, במיוחד באירועים של 1,000 איש. נבקש להבהיר האם על הקבלן לספק גם את ציוד הקצה (מחשבים ניידים/טאבלטים) לכל תלמיד/קבוצה, או שציוד הקצה מובא על ידי בתי הספר/התלמידים, ואחריות הקבלן היא לתשתיות החשמל, הרשת והריהוט בלבד?
	באירוע שיא בתחום STEM, הקבלן אחראי לתשתיות החשמל, הרשת (Wi-Fi/LAN), הריהוט,המחשוב וההפקה. ציוד הקצה (מחשבים/טאבלטים) יסופק ככלל על ידי בתי הספר/התלמידים. עם זאת, ככל שלא יסופק על ידי בתי הספר, יסופק על ידי הקבלן ועל חשבונו.


	141. 
	4.6.7 ב'
	15
	נבקש להגדיר מפתח יחס כמותי מינימלי בין מספר המשתתפים באירוע לבין מספר המנטורים/השופטים שעל הקבלן לארגן ולהפעיל (לדוגמה: מנטור 1 לכל 20 תלמידים).
	יוגדר יחס כמותי מינימלי בין משתתפים למנטורים/שופטים לאירוע. כמדד מנחה – מנטור/שופט אחד לכל כ-20 משתתפים, בהתאם לאופי האירוע; המפתח המדויק ייקבע בהזמנת העבודה.

	142. 
	4.6.8 ב'
	16
	סעיף זה דורש "פריסת עמדות מחשב לגמר הפיזי" שיכול להכיל עד 1,000 משתתפים. משמעות הדבר היא הקמת חדר מחשבים ארעי הגדול בישראל, כולל פריסת נקודות רשת, ארונות תקשורת, שרתים מקומיים, וגנרטורי גיבוי. האם המשרד אכן דורש מהקבלן לספק ולפרוס עד 1,000 עמדות מחשב (חומרה קשיחה - מסכים, מקלדות, עכברים, מארזים) כולל רישוי תוכנה מתאים לצורך יום הגמר, או שמדובר בחיבור לתשתיות קיימות במוסדות שיבחרו לארח את הגמר?
	בתפוקה של אירוע גמר ארצי קיימת דרישה מהקבלן להקים חדר של כ-500 עמדות מחשבים ניידים/טאבלטים כולל רישוי ותוכנה מתאים ליום הגמר.

	143. 
	4.6.8 ב'
	16
	נבקש הבהרות לגבי "מוקד התמיכה הטכני" שעל הקבלן להפעיל בשלב המקוון של התחרות (הפתוח לעשרות אלפי תלמידים). אילו שעות פעילות (SLA) נדרשות למוקד זה? האם נדרש מענה אנושי טלפוני או שמא מענה דיגיטלי מספק? כמו כן, האם חובה לספק מענה במגוון שפות (עברית, ערבית)?
	מוקד התמיכה הטכני בשלב המקוון יפעל במתכונת SLA שתוגדר בהזמנה. כמענה מנחה – מענה בשעות הפעילות של התחרות בשעות הבוקר ואחהצ 8:00-16:00, בשילוב מענה דיגיטלי/צ'אט ומענה אנושי בזמני שיא, בעברית ובערבית לפחות. 

	144. 
	4.6.8 ד'
	16
	הסעיף קובע כי הפלטפורמה צריכה לעמוד "בתקני אבטחת מידע ממשלתיים". האם נדרש לבצע מבדקי חדירה לפלטפורמה על חשבון הקבלן לפני עלייתה לאוויר? האם נדרש אישור מערך הסייבר הלאומי או אישור רפרנט אבטחת מידע של המשרד, וככל שכן - מי נושא בעלויות הבדיקות והרישוי?
	נדרש לבצע מבדק חדירה לפני עלייה לאוויר ולקבל אישור של חטיבת אבטחת מידע וסייבר במשרד החינוך.
המשרד לא ישא בכל תשלום בגין כך.

	145. 
	4.6.10 א'
	16
	מי נושא באחריות (תיאום, ביטוח ועלות) להסעת התלמידות מבית הספר אל חברות התעשייה/הייטק ובחזרה? האם התמחור של המינימום/מקסימום (16,000-20,500 ש"ח) צריך לכלול גם את עלות האוטובוסים לסיור זה בפריסה ארצית?
	תיאום, ביטוח ועלות הסעת התלמידות בתפוקת ההעצמה (4.6.10) הם באחריות הקבלן ומגולמים בתמחור התפוקה (16,000-20,500 ש"ח), לרבות הסעה בפריסה ארצית.

	146. 
	4.6.11
	17
	המשרד מציין כי בביצוע מקוון תיושם הפחתה יחסית בתמורה הנגזרת מהוצאות שנחסכו (כגון פיזי, מזון, כד'). יחד עם זאת, הפעלת אירוע דיגיטלי רחב היקף (כגון יום שיא או בוטקאמפ מקוון) דורשת תשתיות שידור (אולפן), רישוי תוכנות זום/וובינר לקהל רחב, מנהלי חדרי פריצה טכנולוגיים, ועוד. נבקש אישור כי במסגרת הוועדה שתקבע את השיעור, יילקחו בחשבון העלויות הטכנולוגיות הנוספות שנוספו לקבלן בגין המעבר לדיגיטל, וכי לא תהיה הפחתה "אוטומטית".
	הוועדה שתקבע את שיעור ההפחתה לביצוע מקוון תביא בחשבון את העלויות הטכנולוגיות הנוספות שנוספו לקבלן (תשתיות שידור, רישוי, ניהול חדרים טכנולוגיים), וההפחתה תשקף רק חיסכון נטו בפועל ולא תהיה 'אוטומטית'.

	147. 
	1.2
	2
	בסעיף 1.2 למסמכי המכרז נכתב כי " המשרד ישיב על השאלות עד שבוע לפני המועד האחרון להגשת הצעות". לאור מורכבותו והיקפיו של המכרז, ובשימת לב כי בשאלות ההבהרה ישנן שאלות מהותיות שישפיעו על הצעות המציעים באופן משמעותי. נבקש את אישור המשרד כי לאחר מועד פרסום תשובות ההבהרה יינתנו למציעים לכל הפחות 7 ימי עבודה על מנת להגיש את הצעותיהם. 
	על המציעים לעקוב אחר פרסומי המשרד בהקשר זה.

	148. 
	סעיף 2.1 (הוראות כלליות לגבי הגשת הצעה)
	11
	האם ניתן להגיש הצעה משותפת של שני גופים, כך שתנאי הסף, לרבות המחזור הכספי, ייבחנו במצטבר? במידה ואכן יתכן, איך יבחנו תנאי הסף מעבר למחזור הכספי, למשל האם שני הגופים צריכים ניסיון של XXX שנים / תכניות / וכו?
	הבקשה נדחית. על כל מציע לעמוד בתנאי הסף בעצמו, אלא אם כן מוגדר במפורש אחרת (כדוגמת הצעת עובדים שהינם קבלני משנה).

	149. 
	סעיף 4.2 ("קבלני משנה ומגבלות הפעלה")
	24
	ככל שלא ניתן להגיש הצעה משותפת, האם הזוכה באשכול 3 רשאי להסתייע בגופים מקצועיים כקבלני משנה לצורך ביצוע חלק מהתפוקות? אם כן, האם קיימת מגבלה על היקף הפעילות שניתן להעביר לקבלני משנה?
	ראו מענה לשאלה 148 לעיל.
ביחס לשירות לאחר הזכייה- ניתן לעשות שימוש בקבלני משנה לצורך מתן השירות, ובלבד שקבלן המשנה אושר מראש על ידי המשרד.

	150. 
	פרק 4: תנאים כלליים, הפעלה וקבלני משנה
	25
	האם לאחר הזכייה ניתן לצרף גופי ביצוע נוספים שלא הוצגו במסגרת ההצעה, בכפוף לאישור המשרד?
	לאחר הזכייה ניתן לצרף גופי ביצוע/קבלני משנה נוספים שלא הוצגו בהצעה, בכפוף לאישור מראש של המשרד ולעמידה בדרישות המקצועיות ובדרישות הדין (לרבות אישורי משטרה לעבודה עם קטינים).

	151. 
	סעיף 5.1 ("מבנה מודל ההפעלה הישיר")
	31
	לאור רוחב היריעה של אשכול 3 והמגוון הרחב של התפוקות, האם המשרד מעודד מודל ביצוע המבוסס על שיתוף פעולה עם גופים מתמחים בתחומים שונים (כגון יזמות, חדשנות, STEM, חינוך בלתי פורמלי וקשר עם התעשייה), או שמצופה כי עיקר הפעילות תבוצע ישירות על ידי הזוכה?
	המשרד מכיר במורכבות אשכול 3 ומאפשר מודל ביצוע הנשען על שיתופי פעולה עם גופים מתמחים/קבלני משנה, בכפוף לאישור מראש. עם זאת, האחריות הכוללת למתן השירות ולעמידה בתנאי הסף נותרת על הזוכה, שהוא הגורם האחראי הבלעדי כלפי המשרד.

	152. 
	סעיף 6.4 (הצגת ניסיון ואיכות קבלנים)
	42
	ככל שהזוכה יסתייע בקבלני משנה או בגופים מקצועיים, האם ניתן יהיה להציג את ניסיונם של גופים אלו במסגרת רכיבי האיכות של ההצעה (שאינם תנאי סף), או שהניקוד יינתן אך ורק על בסיס ניסיונו של המציע עצמו?
	לא. ביחס לתנאי הסף ורכיבי האיכות – יש להראות ניסיון של המציע בלבד.


	153. 
	סעיף 8.2
	68-70
	האם הכמויות המפורטות בטבלאות היקפי הפעילות מהוות הערכה בלבד או התחייבות מינימלית מצד המשרד? ככל שמדובר בהערכה בלבד, האם קיימת התחייבות להיקף תקציבי או פעילות מינימלי לכל אשכול, וכיצד יתבצע מנגנון הזמנת העבודה במהלך תקופת ההתקשרות?
	מדובר בהערכה בלבד.
התשלום יעשה בהתאם לביצוע בפועל בלבד.



	154. 
	סעיף 8.2 ("טבלת כמויות והיקפי פעילות משוערים")
	68
	האם המשרד יפרסם תכנית עבודה שנתית או תקופתית להזמנת התפוקות? בנוסף, מהם לוחות הזמנים המחייבים לאישור תכניות עבודה, תוצרים ותכנים על ידי המשרד?
	המשרד יפרסם/יאשר תכנית עבודה שנתית או תקופתית להזמנת התפוקות. לוחות הזמנים לאישור תכניות עבודה, תוצרים ותכנים ייקבעו בתכנית העבודה ובהזמנות, באופן סביר המאפשר היערכות.

	155. 
	סעיף 8.4 ("תוכנית עבודה שנתית/תקופתית ושיבוץ")
	73
	כיצד יתבצע שיבוץ בתי הספר והרשויות המקומיות לתוכניות? האם האחריות לגיוס, לתיאום מול בתי הספר ולקבלת האישורים הנדרשים מוטלת על המשרד או על הקבלן, והאם המשרד מתחייב לשיתוף פעולה מצד מוסדות החינוך לצורך מימוש הפעילות?
	שיבוץ בתי הספר והרשויות ייעשה בהובלת המשרד/המחוזות, שיפנו את קהל היעד. אחריות התיאום התפעולי מול בתי הספר וההפעלה בפועל על הקבלן, בשיתוף פעולה. המשרד יפעל לרתום את מוסדות החינוך. במידה ובית ספר אינו רתום למהלך, יפנה המשרד למוסדות אחרים.

	156. 
	סעיף 8.9 ("מנגנון פיצוי בגין ביטול פעילות")
	85
	כיצד יטופלו מקרים של ביטול פעילות על ידי בית ספר או רשות מקומית לאחר שהקבלן כבר נערך לביצועה? האם קיים מנגנון תשלום או פיצוי בגין הוצאות שכבר בוצעו?
	מקרים של ביטול פעילות על ידי בית ספר/רשות לאחר היערכות הקבלן ייבחנו לגופם. ככלל, תשלום מבוצע לפי ביצוע בפועל; הכרה בהוצאות שהוצאו בפועל ואינן ניתנות לביטול תישקל במסגרת מנגנון סביר שיוגדר, ובכפוף להצגת אסמכתאות.

	157. 
	סעיף 11.5 ("בעלות וזכויות קניין רוחני בתכנים")
	112
	האם המשרד יספק תכניות לימודים ותכנים מחייבים, או שהקבלן נדרש לפתחם? ככל שהקבלן מפתח תכנים, האם ניתן להסתמך על תכנים קיימים בכפוף לאישור המשרד, ומהו הסדר זכויות הקניין הרוחני בתוצרים שיפותחו במסגרת ההתקשרות?
	ככלל הקבלן מפתח את התכנים בכפוף לאישור המשרד, ורשאי להסתמך על תכנים קיימים באישור. המשרד רשאי להעמיד תכנים/תכניות לימוד מחייבים בהזמנות מסוימות. זכויות הקניין הרוחני בתוצרים שפותחו במסגרת ההתקשרות יהיו של המשרד, בהתאם לפרק זכויות הקניין הרוחני בחוזה.

	158. 
	סעיף 8.5.6 ("תפוקה 6: סיורים") וסעיף 8.5.7 ("תפוקה 7")
	79


	האם ניתן לשלב בביצוע הפעילויות שותפים מהתעשייה, מהאקדמיה, מהמגזר העסקי או מהפילנתרופיה, לרבות לצורך אירועי שיא, ביקורים והעשרת התכנים, ובלבד שאין בכך עלות נוספת למשרד?
	ניתן לשלב בביצוע התפוקות שותפים מהתעשייה, האקדמיה, המגזר העסקי או הפילנתרופיה (לרבות באירועי שיא, ביקורים והעשרת תכנים), ובלבד שאין בכך עלות נוספת למשרד, האחריות נותרת על הזוכה, והשילוב תואם את דרישות המכרז ואושר מראש ככל שנדרש.

	159. 
	סעיף 5.3.4 (רכז הערכה) וסעיף 8.6 (כלי מדידה)
	37

81
	האם קיימים כלי מדידה ומדדי ביצוע מחייבים שהמשרד יספק, הן למדידת השפעת התוכניות על המשתתפים והן להערכת ביצועי הקבלן לאורך תקופת ההתקשרות? ככל שלא, האם הקבלן רשאי להציע כלי הערכה ומדדי ביצוע מטעמו?
	ככל שהמשרד יעמיד כלי מדידה ומדדי ביצוע מחייבים – הקבלן יעשה בהם שימוש. בהיעדר כלים מחייבים, הקבלן רשאי ונדרש להציע כלי הערכה ומדדי ביצוע מטעמו, בכפוף לאישור המשרד. מדידת ההשפעה תתבסס על מדדים מדידים.

	160. 
	סעיף 8.5.7 ("תפוקה 7: תוכנית העצמה לתלמידות")
	80
	האם במסגרת תוכנית ההעצמה לתלמידות ניתן לקיים את ביקור החוץ גם במרכזי חדשנות, מוסדות אקדמיים, מכוני מחקר או יחידות טכנולוגיות, ולא רק בחברות הייטק?
	במסגרת תכנית ההעצמה לתלמידות ניתן לקיים את ביקור החוץ גם במרכזי חדשנות, מוסדות אקדמיים, מכוני מחקר או יחידות טכנולוגיות, ולא רק בחברות הייטק, ובלבד שהביקור עומד במטרות התפוקה ומעניק מודלים נשיים מובהקים בתחומי STEM.

	161. 
	סעיף 8.8 ("מערכת שיבוץ ודיווח דיגיטלית")
	84
	באיזו מערכת ובאיזה פורמט יידרש הקבלן להעביר דיווחים שוטפים? האם המשרד יספק מערכת ייעודית לצורך כך?
	הדיווח השוטף יועבר במערכת ובפורמט שיוגדרו על ידי המשרד. ככל שהמשרד יעמיד מערכת ייעודית – ייעשה בה שימוש; אחרת, הקבלן יפעיל מערכת שיבוץ ודיווח דיגיטלית העומדת בדרישות המכרז ובתקני אבטחת המידע (סעיף 4.5.9/4.6). הפורמט המדויק יתואם בתחילת ההתקשרות.

	162. 
	סעיף 5.2 ("לוחות זמנים להעמדת צוות כוח האדם")
	33
	האם נדרש להעמיד את כלל כוח האדם כבר בתחילת ההתקשרות, או שניתן לגייסו באופן מדורג בהתאם להזמנות העבודה בפועל?
	אין חובה להעמיד את כלל כוח האדם כבר בתחילת ההתקשרות. ניתן לגייס את הצוות באופן מדורג בהתאם להזמנות העבודה בפועל, ובלבד שהמציע עומד בתנאי הסף (לרבות מצבת/מאגר המומחים הנדרש) ומבטיח זמינות לביצוע כל הזמנה.

	163. 
	סעיף 9.1 ("רכיבי מחיר כוללים ועלויות נלוות")
	92
	האם המחירים שיוצעו במכרז נדרשים לכלול את כלל העלויות הנלוות (כגון הסעות, לינה, ביטוחים, כיבוד, ציוד, הפקה ורכש טכנולוגי), או שקיימות הוצאות שימומנו בנפרד על ידי המשרד?
	המחירים המוצעים נדרשים לכלול את כלל העלויות הנלוות (הסעות, לינה, ביטוחים, כיבוד, ציוד, הפקה ורכש טכנולוגי) הנדרשות למתן התפוקה. אין רכיבי מימון נפרדים מעבר לתעריפי התפוקות.

	164. 
	סעיף 6.2 ("תוכנית פדגוגית ומודל הפעלה עצמאי")
	39
	האם הקבלן יהיה רשאי להציע מודלים פדגוגיים ומתודולוגיות הפעלה חלופיות, כל עוד הם עומדים במטרות, בתפוקות ובמדדי האיכות שנקבעו במכרז, או שנדרש לפעול בהתאם למודל הפעלה אחיד שיגובש על ידי המשרד?
	הקבלן רשאי להציע מודלים פדגוגיים ומתודולוגיות הפעלה חלופיות, כל עוד הם עומדים במטרות, בתפוקות ובמדדי האיכות שנקבעו במכרז ומאושרים על ידי היחידה המקצועית במשרד. אין חובה לפעול לפי מודל אחיד שיוכתב, אך המשרד רשאי לאשר/לדחות מודל מוצע.

	165. 
	1.2
	2
	החברה ממוקמת בדרום הארץ -  המחזור הכספי של החברה נפגע באופן משמעותי בשנים 23 /24 בשל המלחמה,
נבקש לשנות את דרישת הסף מ -20 מיליון שקלים בממוצע שנתי ל25 מיליון שקלים במצטבר בשנים לפני מע"מ

	הבקשה נדחית.
הדרישה לממוצע נבחרה על מנת לאפשר למציעים אשר נפגעו בחלק מן השנים, להגיש הצעה, שכן ממוצע לוקח זאת בחשבון, ולא נבחרה חלופה אחרת אשר דורשת הוכחה של מחזור גבוה מדי שנה.
כמו כן, המחזור כולל הכנסות של המציע מכל המקורות לרבות פיצויים ששולמו מהמדינה.
ההיקף הנדרש בתנאי סף זה משקף את היקף הפעילות הגבוה הצפוי במכרז זה.

	166. 
	2.1(1)
	4
	נבקש להבהיר האם האיסור הקבוע בסעיף חל גם על מציע שהוא גוף הבעלות והמפעיל של מוסד חינוך יחיד, לרבות כפר נוער, הפועל במסגרת אותה ישות משפטית, כאשר המציע אינו רשת חינוך ומפעיל במקביל פרויקטים חינוכיים ארציים נוספים. ככל שהתשובה חיובית, נבקש לתקן את הסעיף כך שהאיסור לא יחול על מציע כאמור, ובלבד שיוכיח הפרדה ארגונית ותפעולית מתאימה והיעדר ניגוד עניינים בין הפעלת מוסד החינוך לבין השירותים נשוא המכרז. 
	הבקשה נדחית.

	167. 
	2.7
	6
	נבקש לאשר כי, לצורך הוכחת תנאי הסף, ניתן לייחס למציע ניסיון, פעילות ומחזור כספי של מוסד או יחידה ארגונית שאינם בעלי אישיות משפטית נפרדת, פועלים תחת אותו מספר תאגיד של המציע ונתוניהם כלולים בדוחות הכספיים של המציע, וכי נתונים אלה ייחשבו כנתוני המציע עצמו ולא כנתונים של גוף אחר. 
	ככל ולא מדובר באישיות משפטית נפרדת, אלא באותו המציע, ניתן להכיר בניסיון כאמור.
תשומת לב המציעים כי רק במקרה המתואר בסעיף 2.7 למכרז יכיר המשרד בניסיון שאינו של המציע בעצמו. 

	168. 
	2.6.3
	5-6
	נבקש להבהיר מהי הגדרת "פרויקט אחד" לצורך תנאי הסף. בפרט, האם פעילות חינוכית רב-שנתית המנוהלת תחת מנהל אחד, תקציב ותכנית עבודה סדורה, והכול במסגרת אותה ישות משפטית, יכולה להיחשב כפרויקט אחד גם כאשר היא כוללת מספר אתרי פעילות, הזמנות עבודה או התקשרויות משנה; והאם פעילותו הרב-שנתית של מוסד חינוכי או כפר נוער, המנוהלת כיחידה תקציבית ותפעולית מובחנת, עשויה להיחשב כפרויקט לעניין סעיף זה. 
	ראו מענה לשאלה 60 לעיל.

	169. 
	2.6.3(ב)
	5
	נבקש להבהיר האם הדרישה להכנסה שנתית מדווחת בסך 10 מיליון ש"ח לפחות, כולל מע"מ, צריכה להתקיים בכל אחת משלוש שנות הפרויקט המוצג, בממוצע שנתי לאורך שלוש השנים, או בשנה אחת לפחות מתוך תקופת הפרויקט. 
	מדובר בהכנסתו השנתית המדווחת של המציע מהפרויקט כאמור בסעיף.

	170. 
	2.6.3(ד)
	5
	נבקש להבהיר האם הדרישה שלפיה הפרויקט בוצע בארבעה מחוזות לפחות צריכה להתקיים בכל אחת משנות הפרויקט, או שניתן להוכיחה במצטבר לאורך תקופת הפרויקט בת שלוש השנים לפחות. 
	יש להראות עמידה בנדרש בכל אחת משנות הפרויקט בהן בוצע.

	171. 
	2.6.3(ה)(2)-(3)
	5-6
	נבקש להבהיר את משמעות המונחים "הכשרה" ו"סדנה" לצורך תנאי הסף, ובפרט האם הכשרות וסדנאות שהועברו לתלמידים במסגרת תכנית חינוך מדעי נכללות במניין הנדרש, או שהכוונה להכשרות ולסדנאות שיועדו לאנשי מקצוע בלבד. 
	אין בתנאי הסף כל דרישה או אמירה ביחס לזהות המשתתפים בהכשרה או סדנה. עם זאת, על המציע לעמוד בכל יתר הדרישות בתנאי הסף.

	172. 
	2.6.2
	5
	נבקש להבהיר כיצד יש לחשב את הדרישה להיקף של 1,000 משתתפים בשנה בממוצע: האם מדובר בממוצע המחושב על פני שלוש שנות הניסיון המוצגות, והאם ניתן לצרף משתתפים ממספר תכניות חינוך מדעי שנוהלו והופעלו על ידי המציע במהלך אותה תקופה. 
	ניתן להראות מספר משתתפים במצטבר ביחס לתוכנית הכשרה / חניכה / ליווי פדגוגי / תוכנית חינוך מדעי, אשר הופעלו על ידי אותו המציע באותה השנה המוצגת לצורך עמידה בתנאי הסף.

	173. 
	4.6.5; 4.9; 15.11.3(ד)
	14-15, 20, 42
	בוטקאמפ מלא מוגדר כתכנית בת 35 שעות, בעוד שהתמחור נקבע ליחידה של 8 שעות והכמות השנתית המוערכת מוצגת כ-350 יחידות. נבקש לאשר כי בגין בוטקאמפ מלא בן 35 שעות תשולם התמורה באופן יחסי לפי 35/8 יחידות תמחור, ולהבהיר האם הכמות השנתית המוערכת מתייחסת ליחידות תמחור בנות 8 שעות או למספר מחזורי בוטקאמפ מלאים. 
	התמחור מבוטא ביחידות תמחור, בוטקאמפ מלא (35 ש') ובוטקאמפ מרוכז (24 ש') — מתומחרים לפי יחידה של 8 שעות ומשולמים באופן יחסי: בוטקאמפ מלא = 35/8 ≈ 4.375 יחידות; בוטקאמפ מרוכז = 24/8 = 3 יחידות. בוטקאמפ ערבים (20 ש') -מתומחר לפי יחידה של 4 שעות ומשולם באופן יחסי: 20/4 = 5 יחידות. בוטקאמפ פנימייתי -מתומחר כתפוקה שלמה ולא לפי יחידת שעות. הכמויות השנתיות המשוערות בסעיף 4.9 מבטאות את מספר היחידות ולא את מספר התפוקות המלאות .

	174. 
	4.6.7; 4.9; 15.11.3(ח)-(י)
	16, 20, 42-43
	בתיאור יום שיא קטן נקבע משך פעילות של 8-16 שעות, ואילו לגבי יום שיא בינוני ויום שיא גדול לא צוין משך הפעילות הנדרש. נבקש להבהיר מהו משך הפעילות המחייב לכל אחת משלוש תפוקות המשנה, והאם מחירי היחידה כוללים את מלוא ההפקה והפעילות במשך זה. 
	משכי יום השיא – קטן: 8-16 שעות; בינוני וגדול: אירוע רב-שעתי בהתאם להיקף המשתתפים, שמשכו ייקבע בהזמנה. מחירי היחידה לכל סוג יום שיא (15.11.3ח-י) כוללים את מלוא ההפקה והפעילות למשך האירוע. פירוט נוסף לגבי ימי שיא נמצא בתשובות לשאלות נוספות שעלו.

	175. 
	15.11
	גבולות הצעת המחיר (מקסימום)
	במכרז נקבעו מחירי מקסימום קשיחים לכל תפוקה, וישנה הבהרה כי הצעה שתחרוג מהם תיפסל. מכיוון שהתמחור אמור לכלול את כל הוצאות הקבלן (נסיעות, לינה, שכר מומחים), האם במקרים שבהם נדרש מומחה נדיר ויקר במיוחד ניתן לחרוג ממחירי המקסימום באישור מראש של המשרד?
	לא ניתן לחרוג מהמחירים.

הצעה החורגת מהם תיפסל. על המציע לגלם בתחשיביו גם עלות מומחים נדירים.  

	176. 
	4.6.5
	הוצאות נלוות בבוטקאמפים
	נכתב כי הקבלן נושא במלוא ההוצאות על הפעלת בוטקאמפים, לרבות לינה, ארוחות, הסעות וכו', ללא השתתפות הורים או תלמידים. האם המשרד קובע תקרה לעלות פר-תלמיד בגין הלינה וההסעות, או שעלויות אלו מגולמות במלואן בתעריף השעתי המוגבל למקסימום של 9,500 ש"ח ל-8 שעות?
	הקבלן נושא במלוא ההוצאות (לינה, ארוחות, הסעות) של בוטקאמפ ללא השתתפות הורים/תלמידים. בבוטקאמפ פנימייתי, עלויות אלה מגולמות בתעריף התפוקה השלמה ולא בתעריף השעתי . אין תקרת עלות פר-תלמיד נפרדת.

	177. 
	4.7
	התחייבות להיקף עבודה מינימלי
	בסעיף זה מוצגות כמויות משוערות של הזמנות עבודה (למשל 100 קונסיליומים), תוך הבהרה שלמשרד זכות להקטין או להגדיל את הכמות ב-30%. האם המשרד מתחייב להזמנת מינימום כלשהי שתאפשר לקבלן להבטיח את זמינות הצוות והכדאיות הכלכלית?
	הכמויות משוערות בלבד והתשלום לפי ביצוע בפועל; אין התחייבות להזמנת מינימום. בתחילת כל שנת פעילות תוסכם תכנית עבודה שנתית.

	178. 
	24.3
	חישוב ערבות ביצוע
	הזוכה נדרש להעמיד ערבות ביצוע בגובה 5% מהיקף ההתקשרות השנתי. מאחר שהיקף הפעילות בפועל אינו קבוע מראש ותלוי בהזמנות משתנות, לפי איזה סכום בסיס תחושב הערבות הראשונית במעמד חתימת החוזה?
	בהתאם לשווי התקשרות בהסכם כולל מע"מ



	179. 
	14.3
	אבני דרך לתשלום בדו"חות ארוכים
	התשלום מבוצע מול חשבונית ודו"ח פעילות חודשי. האם עבור משימות ארוכות טווח, כגון כתיבת "דו"ח מצב מערכתי" (שאורך כרבעון), ניתן לקבוע אבני דרך חלקיות לתשלום (למשל עם הגשת טיוטה ראשונה), או שהתשלום מתבצע רק בסיום הפקת הדו"ח?
	ראו מענה לשאלה 43 לעיל.

	180. 
	4.6.5
	תמחור יחסי לפעילות בוטקאמפ
	המכרז מבהיר כי בוטקאמפ שחורג או נופל מ-8 שעות יתומחר באופן יחסי. האם החישוב היחסי מתבצע באופן ליניארי לחלוטין (כלומר, חלוקת תעריף היחידה ב-8 והכפלה במספר השעות בפועל)?
	כן.

	181. 
	8.4
	היעדר תשלום על תקופת חפיפה
	נכתב כי הקבלן החדש לא יקבל תמורה כלשהי בגין תקופת החפיפה. מאחר והחפיפה דורשת משאבים של למידה והיערכות, האם תאושר הכרה בהוצאות שכר מנהל הפרויקט והצוות הבכיר על שעות אלו מתוך תקציב הפעילות השוטף?
	לא. התשלום הינו רק עבור ביצוע תפוקות המוגדרות במכרז.

	182. 
	2.4.1
	מחזור כספי ומיזוג חברות
	הרף לחברה לאשכול 1 עומד על ממוצע של 10 מיליון ש"ח בשנים 2023-2025. האם חברה שהתמזגה (מיזוג משפטי מלא כהגדרתו בסעיף 2.7) בשנת 2024 יכולה להציג את נתוני המחזור המשותפים גם עבור שנת 2023 (טרם המיזוג)?
	לא ניתן מכיון שמדובר על תקופה שקדמה למיזוג.

	183. 
	2.4.5
	מצבת כוח אדם ופרילנסרים
	הדרישה היא להעסקת 20 עובדים מקצועיים פעילים (שכירים או קבלני משנה). האם יועצים ומומחים עצמאיים (עוסק מורשה/פטור) שעובדים עם החברה על בסיס פרויקטאלי שוטף כקבלני משנה, נספרים בתוך מצבת ה-20 עובדים?
	כן.

	184. 
	2.4.2
	ניסיון עבר אישי מול תאגידי
	דרישת הסף למציע לאשכול 1 היא הפקת 3 דו"חות מערכתיים ב-5 השנים האחרונות. כחברת מומחים, האם ניתן להציג דו"חות שנכתבו באופן אישי על ידי בכירי החברה או מנהל הפרויקט המוצע, גם אם נכתבו לפני שהוקמה החברה המציעה?
	הבקשה נדחית.

	185. 
	2.4.4
	גופים ציבוריים זרים / בינלאומיים
	המציע נדרש לניסיון בניהול 3 פרויקטים עבור גופים ציבוריים כהגדרת המונח במכרז. ההגדרה מכוונת לגופים במדינת ישראל. האם פרויקטים ממשלתיים זהים שבוצעו עבור גופים ציבוריים בחו"ל או ארגונים בינלאומיים (כמו UN, OECD) יכולים להיחשב בתנאי הסף?
	הבקשה נדחית שכן אינם עומדים בהגדרת גופים ציבוריים במכרז.

	186. 
	6.14.1
	מנהל פרויקט חוצה אשכולות
	האם מציע שניגש לשניים או לשלושה אשכולות במקביל, יכול להציג את אותו מנהל פרויקט עבור כולם (בהנחה שהוא עומד בדרישות ההשכלה והניסיון של כל אשכול), או שנדרש מנהל פרויקט ייעודי ונפרד לכל אשכול?
	ראו מענה לשאלה 23 לעיל.

	187. 
	7.12
	מומחי תוכן באקדמיה לעומת התעשייה
	נכתב שניתן לכלול חברי סגל אקדמי מצוות חברה כלכלית של מוסד. האם חברת ייעוץ פרטית שניגשת לאשכול 2 רשאית אף היא לכלול ברשימת 20 מומחי התוכן שלה חברי סגל אקדמי שעובדים עמה כקבלני משנה?
	ככל שמדובר בשאלה על תנאי סף 2.5.3 בחברה כלכלית של מוסד אקדמי, ניתן לכלול חברי סגל אקדמי.
ככל שהמציע אינו חברה כלכלית של מוסד אקדמי, תשומת לב המציע כי, תנאי הסף מציין כי ניתן להראות עובדים שכירים או קבלני משנה של המציע לצורך עמידה בתנאי הסף.

	188. 
	9.1
	בעלות על קניין רוחני (IP) קיים
	המכרז קובע כי כל זכויות הקניין הרוחני יעברו לבעלות מלאה ובלעדית של המדינה. האם המשרד מאשר כי מתודולוגיות מחקר, מודלים של ייעוץ, וכלי עבודה שפותחו על ידי המציע לפני המכרז (Pre-existing IP) יישארו בבעלותו המלאה, ורק התוצר הסופי המופק יעבור לבעלות המשרד?
	אין שינוי בנוסח הסעיף

	189. 
	13
	אישורי ביטוח בשלב ההגשה
	פרק 13 ונספח 2 דורשים רשימה ארוכה של ביטוחים עם גבולות אחריות גבוהים מאוד (למשל אחריות צד שלישי ואחריות מקצועית). האם שלב הגשת ההצעה מחייב רק חתימה על ההצהרה העקרונית בנספח א', בעוד שהפקת הפוליסות בפועל תבוצע רק על ידי הזוכה לפני חתימת החוזה?
	יש להעמיד את הביטוחים בתוקף עם התנאים המנויים במכרז רק לאחר הזכייה.  

	190. 
	25.1.22
	חיסיון סודות מסחריים
	נדרש לציין מראש עמודים בהצעה שעלולים לחשוף סוד מסחרי, עם הגשת עותק מושחר במקביל. במקרה שבו הצעת המחיר מבוססת על מודל רווחיות ספציפי של החברה המהווה סוד מסחרי, האם ניתן לבקש חיסיון על חלקים מדפי העזר לחישוב הצעת המחיר, או שדפים אלו חשופים בכל מקרה?
	ניתן לבקש חיסיון וועדת המכרזים תכריע בשאלה האם אכן מדובר בסוד מסחרי או מקצועי. מובהר כי אם המציע מבקש לעיין וסימן בעצמו אותו חלק כסוד מסחרי הוא לא יכול לעיין גם באותו החלק בהצעות האחרות

	191. 
	4.8
	17
	בטבלת הכמויות לתפוקה – מהי יחידת הכמות?
	יחידה אחת. המציעים מופנים גם למסמך המחוון ומסמך הצעת המחיר שם מפורטת יחידת התמחור עבור כל שורת תמחור.

	192. 
	4.6.5
	14
	אשכול 3 – "בוטקמפ פנימייתי" – האם נדרש בהרכב או ניתן להתמקד בבוטקמפים במתווה ללא לינה?
	'בוטקאמפ פנימייתי' (הכולל לינה) הוא תפוקה נפרדת ומחייבת כשהיא מוזמנת ככזו, ואינו חופף לבוטקאמפ ללא לינה. מציע נדרש להיערך לכלל סוגי הבוטקאמפים המפורטים באשכול 3, לרבות הפנימייתי, בהתאם להזמנות המשרד.

	193. 
	25.1.4
	48
	האם סעיף ג' ריק בכוונה?
	טעות סופר.

	194. 
	2.4-2.6
	4,5,6
	האם ניסיון מלא כקבלן משנה יכול להיחשב כניסיון כקבלן ראשי בתנאי הסף באשכולות?
	כעקרון כן. עם זאת, תשומת לב המציעים כי עליהם לעמוד במלוא דרישות ומרכיבי תנאי הסף, לרבות דרישת מחזור כספי אשר עליו לעמוד בעצמו.

	195. 
	 
	בכל מקום שנדרש לציין עובדים בחוברת ההצעה
	האם נדרש להגיש בהצעה את כל ספקי המשנה גם ברמת העובד (שם) או רק בעלי תפקידים?
	יש לפעול בהתאם לאמור במסמכי המכרז.

	196. 
	 
	כללי
	האם ניתן להגיש הצעה גם כקבלן ראשי וגם כקבלן משנה דרך קבלן ראשי אחר ?
	על המציע לעמוד בעצמו בכל תנאי הסף בהתאם להוראות המכרז.
ככל שמדובר באותו אשכול, לא ניתן להגיש הצעה כמציע נפרד וכקבלן שמנה (או מי שמספק קבלני משנה) למציע אחר המגיש הצעה באותו האשכול.
עם זאת, תשומת לב המציעים כי בקשה לאישור קבלן משנה לאחר הזכייה, לצורך מתן שירותים, תבחן על ידי המשרד ובהתאם לשיקול דעת המשרד.

	197. 
	4.6
	13
	מהו תמהיל הכיתות בין יסודי לתיכון ?
	אשכול 3 מיועד לתלמידי יסודי חטב וחט"ע ותמהיל הכיתות בין יסודי לעל-יסודי ייקבע בתכנית העבודה השנתית בהתאם ליעדי התכנית; יש לציין כי הדגש בשנים הקרובות הוא על  שכבות הגיל הרלוונטיות ליעדי 5 יח"ל (חטיבה עליונה) לצד תגבור והעשרה ביסודי ובחט"ב ועל כן מדובר על 50% שכבות ה-ט ו50% שכבות י-י"ב

	198. 
	5.1
	19
	מה מועד תחילת ההפעלה (לאחר קבלת הזמנה)?
	ראו מענה לשאלה 42 לעיל.

	199. 
	1.2
	2
	נבקש לתקן כך שמענה המשרד לשאלות ההבהרה יפורסם לא יאוחר מ-10 ימי עסקים לפני המועד האחרון להגשת ההצעות. זאת, על מנת לאפשר למציעים שהות מספקת לבחינת המענה, השלמת האישורים הנדרשים, התאמת ההצעה המקצועית והמסחרית, והיערכות להגשה בהתאם למסמך ההבהרות.
	על המציעים לעקוב אחר פרסומי המשרד בהקשר זה.

	200. 
	4.3.4
	9
	להבנתנו הספק נדרש לסייע וללוות את המשרד בהכנת תוכנית העבודה, בהתבסס על  מידע מאומת, מתוקף ומלא, שייאסף מלקוחות הקצה ולאחר שנבדקה הרלוונטיות שלהם לשירות הנדרש, וזאת כדי לעמוד בתוכנית העובדה כפי שנדרש בסעיף 4.3.5.
	כן.

	201. 
	4.3.5
	9
	בהתאם לסעיף 4.3.4 הוגדר כי תיבנה תוכנית עבודה שנתית, המחייבת את המציע. ולכן, להבנתו הדרישה לקבל את אישור המשרד מראש לכל תפוקה היא בשלב הכנת תוכנית העבודה. ככל שיידרשו שינויים בתוכנית, אזי הם יבוצעו בהתאם לנוהל שינויים שייקבע.
	נכון. אישור המשרד מראש לתפוקות ניתן ככלל בשלב אישור תכנית העבודה השנתית; שינויים שוטפים יבוצעו לפי נוהל שינויים שייקבע, ולא כאישור פרטני נפרד לכל תפוקה.

	202. 
	4.3.7
	9
	על מנת לאפשר לספק לעמוד בתוכנית העבודה השנתית, נבקש כי במקרה של מצב בטחוני/חירום מדיני (למידה בשעת חירום) או בהתאם להנחיות פיקוד העורף או במקרים בהם קיים קושי מוכח לביצוע פעילות באזור מסוים - הספק יהיה רשאי לפנות ולקבל אישור לביצוע פעילות מקוונת.  
	במצב ביטחוני/חירום (למידה בשעת חירום), בהתאם להנחיות פיקוד העורף, או במקרים של קושי מוכח לביצוע פעילות באזור מסוים – הספק יהיה רשאי לפנות ולקבל אישור לביצוע פעילות מקוונת, כדי לאפשר עמידה בתכנית העבודה.

	203. 
	4.5.6
	11
	נבקשכם להבהיר:
	1. ערכה לכל סוג חונך ולכל מגזר תיחשב תפוקה נפרדת, בהתאם להזמנה, שכן היא דורשת פיתוח והתאמה תרבותית-לשונית ייעודיים.
2. הערכה משלבת גם כשירויות בעולם החניכה וגם תוכן פדגוגי ייעודי מותאם מגזר, בהתאם לתיאור התפוקה (מדריך לחונך בשפת המגזר וכלי אבחון).

	204. 
	
	
	1) מכיון שמדובר על חונכים מסוגים שונים, אנא אשרו כי כל ערכה לכל סוג חונך ולכל מגזר יהוו תפוקה נפרדת.
	

	205. 
	
	
	2) כמו כן נבקש להבהיר האם מדובר בערכות הנוגעות בכשירויות בעולם החניכה או בתוכן פדגוגי ייעודי ?
	

	206. 
	4.5.7
	11
	מכיון שהמנטורים הנבחרים מגיעים מהתעשייה (מתחומי ה-STEM) אנא הבהירו מה הציפייה מה"הכשרה הפדגוגית"  ומי יאשר את ההכשרה.
	מהמנטורים מהתעשייה נדרשת השלמת הכשרה פדגוגית בהיקף 10-30 שעות (כאמור ב-6.14.5), שתפקידה להקנות כלים להנחיה וליווי תלמידים/מורים. ההכשרה תאושר על ידי המשרד/הפיקוח או גורם מקצועי מטעם המשרד; הקבלן אחראי להעברתה.

	207. 
	4.5.8+4.5.9
	12
	נבקש לאשר כי כל הסיורים יתקיימו רק במהלך שנת הלימודים. 
	הסיורים והביקורים המתייחסים לתפוקות 4.5.8/4.5.9 יתקיימו במהלך שנת הלימודים.

	208. 
	4.5.9
	12
	מכיון שאין ודאות שבמפגשים יגובשו שיתופי פעולה - יובהר כי הספק יידרש לסקר מימוש, רק במקרים בהם המשתתפים יצרו שת"פ והצהירו על כך למארגני הפעילות.
	דרישת סקר המימוש תוגבל למקרים בהם נוצרו שיתופי פעולה בפועל והוצהר עליהם למארגני הפעילות; ואולם הקבלן יידרש בכל מקרה לדיווח בסיסי על תוצרי המפגש.

	209. 
	4.5.10
	13
	סעיף ו'3 - נדרשת הבהרה מה היא הכשרה פדגוגית אותה נדרש להעביר למנטורים, מי מאשר עמידה או אי עמידה ביעד. 
	ההכשרה הפדגוגית למנטורים היא הכשרה בהיקף 10–30 שעות שמעביר הקבלן למנטורים מהתעשייה/אקדמיה, שנועדה להקנות להם כלים פדגוגיים לעבודה עם תלמידים ומורים. ההכשרה תכלול בין היתר: (1) יסודות הפדגוגיה ולמידת מתבגרים; (2) מיומנויות הנחיה, ליווי ומתן משוב; (3) ניהול קבוצה ויצירת סביבת למידה בטוחה; (5) אתיקה ושמירת גבולות (6) מדידה ותיעוד התקדמות מול יעדים מדידים. עמידה או אי‑עמידה ביעד נקבעת על בסיס השלמה מתועדת של ההכשרה (נוכחות והשלמת מלוא המודולים), ומאושרת על ידי המשרד. הקבלן אחראי להעברת ההכשרה ולתיעודה.

	210. 
	4.5.10
	13
	סעיף ח' -  נבקש לעדכן זמן תגובה ל14 ימי עבודה לשיבוץ.
	מתקבל: זמן התגובה לשיבוץ (4.5.10ח') יעודכן ל-14 ימי עבודה.

	211. 
	4.6.4 (1)
	13
	שנת לימודים מלאה, כאשר לוקחים בחשבון חגים, ימים מיוחדים נפרשת בפועל על פני פחות מ-30 שבועות. לזאת יש גם לקחת בחשבון בלת"מים של בתי הספר. בנוסף, לפחות תחילת הפעילות במסגרת ההסכם אינה צפויה להתחיל בתחילת שנת לימודים ולכן -  כדי לעמוד בכמות השעות הנדרשת - אנא אשור כי ניתן לקיים יותר מפעם בשבוע.
	מאחר ששנת הלימודים בפועל נפרשת על פחות מ-30 שבועות ובהתחשב בבלת"מים ובמועד תחילת ההתקשרות, ניתן לקיים יותר ממפגש אחד בשבוע לצורך השלמת כמות השעות הנדרשת (4.6.4), בכפוף לתיאום עם בית הספר ולשיקולים פדגוגיים.

	212. 
	4.6.5 א'
	14
	אנא הבהירו:
	1. שכבות הגיל לבוטקאמפים ייקבעו בהזמנת העבודה בהתאם ליעדי התכנית; ככלל, הבוטקאמפים מיועדים לחטיבת הביניים ולחטיבה העליונה בתחומי STEM, עם דגש על הכנה ל-5 יח"ל בחטיבה העליונה.
2. בהתאם לתיאור התפוקה (4.6.5): לינה והוצאותיה, וכן ההסעה הכרוכה בהבאת התלמידים למתחם הלינה חלות אך ורק על הבוטקאמפ הפנימייתי, ומגולמות במחירו הזנה -פנסיון מלא חל על הבוטקאמפ הפנימייתי בלבד; בבוטקאמפים שאינם פנימייתיים תינתן הזנה/כיבוד מותאמים למשך הפעילות בלבד, במסגרת מחיר היחידה. עוזר הוראה -לפי הגדרת התפוקה, מדריך ראשי ועוזר הוראה הם חלק ממבנה הבוטקאמפ ומאיכותו (קבוצה של 15–25 תלמידים), ולכן נדרשים בכל סוגי הבוטקאמפ ולא רק בפנימייתי.
3. האחריות לאישורי ההורים ולבחירת התלמידים תחול על בית הספר/הרשות; הקבלן יסייע בתיאום ובאיסוף האישורים כחלק מהפעלת הפעילות.

	213. 
	
	
	1. לאילו שכבות גיל מיועד כל אחד מהבוטקמפים.
	

	214. 
	
	
	2. נבקש כי הסעות, הזנה ועוזר הוראה יחולו רק על בוטקמפ פנימייתי.
	

	215. 
	
	
	3. האחריות לאישורי ההורים או בחירת התלמידים תחול על בית הספר או הרשות.
	

	216. 
	4.6.6
	14
	אנא הבהירו: מה הם התחומים ? האם מיועדים לשכבת גיל או בחלוקה לתצורה אחרת. כמו כן נבקש להבהיר מהי "מערכת אינטגרטיבית".
	התחומים בערכת חומרי הלימוד (4.6.6) הם מקצועות ה-STEM (מתמטיקה, פיזיקה, כימיה, ביולוגיה, מדעי המחשב וכד'), פר רמה. 'מערכת אינטגרטיבית' משמעה ערכה המשלבת רכיבי למידה, תרגול והערכה במארג אחד; הפירוט המדויק ייקבע בהזמנה.

תהליך האישור לערכה (4.6.6) כולל אישור מפמ"ר ותיקוף אקדמי; ייקבע פרק זמן מרבי סביר להליך זה בתכנית העבודה, ועיכוב מצד המשרד שאינו בשליטת הקבלן לא ייזקף כחריגה.

	217. 
	
	
	כמו כן נבקש הבהרה לגבי תהליך האישור ולוחות הזמנים לביצוע.
	

	218. 
	4.6.7
	15
	אנא אשרו כי האחריות לאישורי ההורים או בחירת התלמידים תחול על בית הספר או הרשות.
	האחריות לאישורי ההורים ולבחירת התלמידים תחול על בית הספר/הרשות; הקבלן יסייע בתיאום ובאיסוף האישורים כחלק מההפעלה.

	219. 
	4.6.8
	16
	אנא הבהירו מה הליווי הנדרש של המורים ומה תפקידם בתהליך ? 
	ליווי המורים בתחרות (4.6.8) כולל הכנה, ליווי מקצועי של הקבוצות והנחיה במהלך התהליך; תפקידם לתמוך בתלמידים המשתתפים. פירוט ייקבע בתכנית העבודה.

	220. 
	5.3.7
	20
	נבקש להסב את תשומת לב המשרד לכך שמתן מענה בתוך 10 ימי עבודה אפשרי לביצוע ביחס לדרישות בהיקף מצומצם בלבד. ביחס לדרישות, מטלות או תפוקות הכרוכות בהיערכות משמעותית, לרבות פיתוח תכנים, תיאומים עם מוסדות או צדדים שלישיים, קבלת אישורים, הפקת פעילויות או התאמות מערכתיות, נדרש לוח זמנים ארוך יותר. לפיכך, נבקש כי לוחות הזמנים ייקבעו מראש ובכתב בין הצדדים, במסגרת 10 ימי העבודה המבוקשים, בהתאם למהות הדרישה, היקפה וההיערכות הנדרשת לביצועה.
	מתן מענה בתוך 10 ימי עבודה מתאים לדרישות בהיקף מצומצם. לדרישות/תפוקות הכרוכות בהיערכות משמעותית (פיתוח תכנים, תיאומים, אישורים, הפקה) ייקבעו לוחות זמנים ארוכים יותר מראש ובכתב, במסגרת 10 ימי העבודה, בהתאם למהות הדרישה והיקפה.

	221. 
	6.3-6.4
	20
	נבקש כי דרישה להחלפת עובד או נותן שירות תימסר בכתב, מטעמים מקצועיים וסבירים ובהודעה מוקדמת של 30 ימים מראש.
	דרישה להחלפת עובד/נותן שירות תימסר בכתב, מטעמים מקצועיים וסבירים, בהודעה מוקדמת של 30 יום מראש .

	222. 
	6.13
	21
	נבקש לתקן את הסעיף כך שבדיקת עמידת הספק בדרישות הדין ובכללי העסקת עובדים תיעשה באמצעות אישור רואה החשבון המבקר של הספק ומסמכים רלוונטיים שיימסרו לפי דרישה סבירה ובכתב, ולא באמצעות גישה ישירה למערכות הספק, למערכת התקציבית או להנהלת החשבונות שלו.
	אין שינוי בנוסח הסעיף

	223. 
	
	
	בנוסף, נבקש למחוק את מנגנון הפיצוי המוסכם הקבוע בסעיף.
	

	224. 
	6.14.6
	24
	מדריך ראשי בבוטקאמפ - נבקש להבהיר מהו ניסיון מוכח בהובלת תוכניות אינטנסיביות ? כמו כן על מנת לאפשר להעמיד כמות גדולה של מדריכים (בהיבטי גיל, מוטיביציה, חיבור לשטח וכו') כנדרש במכרז, נבקש כי הדרישה תהא לבעלי תואר ראשון + שנתיים ניסיון בהדרכה, הובלת תהליכים וכו'.
	'ניסיון מוכח בהובלת תכניות אינטנסיביות' = ניסיון מתועד בהובלת בוטקאמפים/תכניות מרוכזות דומות. לגבי מדריך ראשי בבוטקאמפ – הדרישה נותרת תואר ראשון בתחום STEM עם ניסיון מוכח, אך ניתן להכיר בניסיון של שנתיים ומעלה בהדרכה והובלת תהליכים (חלף הרף הגבוה), כדי לאפשר העמדת מערך מדריכים רחב. הטבלה תעודכן בהתאם.


	225. 
	6.14.6
	25
	מדריך STEM - על מנת לאפשר להעמיד כמות גדולה של מדריכים (בהיבטי גיל, מוטיביציה, חיבור לשטח וכו') כנדרש במכרז, נבקש כי הדרישה תהא לתואר ראשון ושנתיים ניסיון.
	לגבי מדריך STEM (שאינו המדריך הראשי), הדרישה תהיה תואר ראשון + שנתיים ניסיון בהדרכה, כדי לאפשר העמדת מערך מדריכים רחב ומותאם שטח. הטבלה תעודכן בהתאם.

	226. 
	7
	27
	נבקש להבהיר כי לא יוטל פיצוי מוסכם בגין אירוע הפרה ו/או עיכוב מסיבה שאינה בשליטת הספק, כגון נסיבות שבשליטת המזמין ו/או צד שלישי כלשהו ו/או כוח עליון.
	הבקשה נדחית.
כל מקרה ייבחן לגופו.

	227. 
	
	
	כן נבקש להגביל בתקרה את סך כל הקנסות שישולמו על ידי הספק בסך כולל ומצטבר שאינו עולה על 3% מסכום התמורה השנתית.
	הבקשה נדחית.



	228. 
	7.2
	27
	נבקש כי פיצוי מוסכם יוטל רק לאחר הודעה בכתב המפרטת את ההפרה ומתן אפשרות סבירה לתקנה, ככל שהיא ניתנת לתיקון.
הבהרה: הפיצוי עבור אי עמידה באיכות, הינה רלבנטית רק לתוצרים שמולם הוגדרה האיכות בצורה מדידה וע"י ציון מפורש בנושא האיכות.
	הבקשה נדחית.

עם זאת מובהר כי המשרד מחוייב לסבירות בפעילותיו.



	229. 
	7.2 (שורה 6)
	27
	נבקש להבהיר מהי הפרת בטיחות, ותיקון הפיצוי עד ל-10,000 ש"ח לכל מקרה, בהתייחס לסוג ההפרה, וכנגד הוכחה שהתקיימה.
	הבקשה לתיקון הסכום נדחית.

	230. 
	7.2 (שורה 7)
	27
	נבקש להבהיר כי "אי ביצוע מטלה" משמעותה אי ביצוע תכולה ספציפית, שהתחייבה ואושרה בתוכנית עבודה. 
	הבקשה נדחית.

כל מקרה ייבחן לגופו.

	231. 
	8.2–8.7
	28
	נבקש כי המילים "לשביעות רצון האגף" יוחלפו במילים "בהתאם להוראות המכרז וההסכם", וכי התשלום האחרון לא יעוכב בשל ליקוי שאינו מהותי.
	הבקשה נדחית.



	232. 
	 
 
	נבקש להבהיר כי זכויות המדינה בתוצרים יחולו בכפוף לזכויות קניין רוחני קיימות של הספק וקבלני המשנה שלו, לרבות בתכנים, חומרי לימוד, מתודולוגיות, תבניות, מאגרי ידע, כלים, ידע מקצועי ותוצרים גנריים שלא פותחו באופן ייעודי ובלעדי עבור המשרד. ביחס לתוצרים שיפותחו או יותאמו במסגרת ההתקשרות על בסיס זכויות כאמור, תוענק למשרד זכות שימוש רחבה, בלתי חוזרת, לא בלעדית וללא תוספת תמורה, לצורכי המשרד ומערכת החינוך בקשר עם השירותים נשוא המכרז, לרבות שימוש, העתקה, פרסום והפצה (ללא שינויים), והכול בכפוף לשמירת הודעות זכויות יוצרים, סימוני בעלות וייחוס סביר ליוצר/בעל הזכויות כפי שיופיעו בתוצרים. אין באמור כדי לגרוע מזכות המשרד לעשות שימוש בתוצרים כאמור, אלא רק להבהיר כי לא תועבר למדינה בעלות בלעדית בזכויות קיימות או בתוצרים של הספק או של קבלני המשנה שלו, וכי הספק לא יידרש לגרום לוויתור על זכויות מוסריות, קרדיט או מוניטין מקצועי של מי מטעמו.
הבהרה זו רלוונטית גם לסעיפים 14 לחוזה.
	אין שינוי בנוסח הסעיף

	233. 
	9.1-9.4
	29
	נבקש להבהיר כי זכויות המדינה יחולו על תכנים ותוצרים שפותחו עבורה באופן ייעודי במסגרת התקשרות זו ולא יחולו על מתודולוגיות, תבניות וידע מקצועי כללי של הספק.
	אין שינוי בנוסח הסעיף

	234. 
	
	
	הבהרה זו רלוונטית גם לסעיפים 14.1-14.4 לחוזה.
	

	235. 
	9.7
	29
	נבקש להבהיר כי כל שיפוי לפי התקשרות זו יהא עפ"י פס"ד סופי או הסכם פשרה שאושר ע"י הספק מראש ובכתב. המשרד יעביר לספק כל תביעה או דרישה מיד לאחר קבלתה ויאפשר לו לנהל את התביעה או המו"מ לפשרה.
	הבקשה נדחית.



	236. 
	
	
	הבהרה זו רלוונטית גם לסעיפי השיפוי המקבילים בחוזה.
	

	237. 
	12.1
	31
	נבקש כי אחריות הספק לפי התקשרות זו תוגבל לנזקים ישירים שנגרמו עקב מעשה או מחדל רשלני של הספק או מי מטעמו במסגרת ביצוע השירותים; כי הספק לא יישא באחריות לנזק עקיף, תוצאתי, מיוחד או עונשי; וכי אחריותו הכוללת והמצטברת לא תעלה על התמורה ששולמה לו ב-12 החודשים שקדמו לאירוע הנזק. ההגבלה לא תחול על נזק גוף, נזק לרכוש מוחשי או מעשה בזדון.
	הבקשה נדחית.



	238. 
	
	
	כן נבקש להחיל את תנאי השיפוי שהתבקשו לעיל.
	

	239. 
	
	
	הבהרה זו רלוונטית גם לסעיף 12.1 לחוזה.
	

	240. 
	15.6
	34
	נבקש לתקן כך שהשוואת הצעות המחיר בין המציעים תבוצע על בסיס המחירים ללא מע״מ, זאת על מנת שלא ייווצר יתרון מובנה למציעים אשר אינם חייבים במע״מ מטעמי סטטוס מס. בהתאם, נבקש להתאים גם את נוסחת ציון המחיר כך שההשוואה בין המציעים תיעשה על בסיס אחיד ובר-השוואה.
הבהרה זו רלוונטית גם לחוברת ההצעה.
	הבקשה נדחית.


	241. 
	20.12
	44
	נבקש להבהיר כי בשעת חירום, השבתה, מגבלות תנועה, סגירת מוסדות חינוך או נסיבות חריגות אחרות שאינן בשליטת הספק, השירותים עשויים להיות מסופקים במתכונת שונה מזו שנקבעה במסמכי המכרז, לרבות שינוי מועד, מקום, היקף, אופן ביצוע או מעבר לביצוע מקוון, בהתאם לנסיבות ולדרישות המשרד, מקבלי השירות והספק. הצדדים ידונו בתום לב ובזמן אמת בהתאמת השירותים לנסיבות כאמור.
	בשעת חירום, השבתה, מגבלות תנועה, סגירת מוסדות חינוך או נסיבות חריגות שאינן בשליטת הספק – השירותים עשויים להינתן במתכונת שונה (שינוי מועד/מקום/היקף/אופן ביצוע או מעבר למקוון), בהתאם לנסיבות ולדרישות המשרד. הצדדים ידונו בתום לב בהתאמת השירותים
שינויים בתכנית העבודה יאושרו מראש במסגרת וועדת מכרזים לרבות שינוי במתכונת אספקת השירותים ובהתאם לתנאי המכרז.
עבודה בשעת חירום
בעת חירום כפי שנקבע על ידי כנסת ישראל, ממשלת ישראל, רשות החירום הלאומית (רח"ל), או כל מי שמוסמך לכך בהתאם לכל דין ("עת חירום"), או לחלופין, במצב שהוגדר על ידי המשרד כמצב כוננות מוגברת כגון: אסון טבע, אסון לאומי, התפרצות של מגיפה, מצב לחימה מתמשכת, היערכות למלחמה או מבצע צבאי ("מצב כוננות"), הספק ימשיך באספקת השירותים באופן סדיר, ובהתאם לתנאי ההתקשרות.
מבלי לגרוע מהאמור, בכל מקרה שבו כתוצאה מעת חירום, מצב כוננות או אירוע של כוח עליון ("force majeure") לספק יש קושי באספקת שירות מסוים או בעמידה בחובה אחרת שלו לפי ההתקשרות, יפנה הספק למזמין מראש, או במקרים חריגים בהם הדבר לא התאפשר, מיד ובסמוך לרגע בו נודע הקושי לספק, לצורך יידוע המשרד וקבלת אישורו, לתקופה מוגבלת בזמן, לסטייה מחובותיו בהתאם להתקשרות. במקרה כאמור ובכפוף לשיקולים של הוגנות וסבירות יאשר המשרד את הבקשה לפרק זמן מוגבל, או יאשרה בתנאים, ובכלל זה תנאי לפיו במהלך התקופה כאמור יוכל המשרד לרכוש את השירותים הנדרשים מספק חלופי. "כוח עליון" לעניין סעיף זה: מלחמה, פלישת מדינת אויב, פעולת מדינה אויבת או קרבות, התקוממות וכל נסיבה אחרת אשר לספק לא הייתה שליטה עליה והוא לא יכול היה, באופן סביר, לצפות אותה והיא מנעה מהספק למלא את התחייבויותיו לפי ההתקשרות.
בעת חירום או מצב כוננות יסייע הספק בידי המשרד  לשם מתן פתרונות מהירים וזמינים לצרכי המזמין הנגרמים כתוצאה ממצב החירום או הכוננות, בנושא ההתקשרות.



	242. 
	
	
	כן נבקש להבהיר כי במקרה של ביטול, דחייה או שינוי פעילות בשל נסיבות כאמור, הספק יהיה זכאי לתמורה בגין שירותים שבוצעו בפועל, וכן להחזר עלויות סבירות שהוצאו בפועל בקשר עם הפעילות ואינן ניתנות לביטול או להשבה, לרבות התחייבויות כלפי קבלני משנה וספקים, בכפוף להצגת אסמכתאות.
	

	243. 
	21.3
	44
	נבקש להבהיר כי ביקור נציגי המשרד באתרי מתן השירותים ייעשה בתיאום מראש עם הספק ועם מקבל השירות הרלוונטי, למעט במקרים דחופים ומנומקים. הערות גורמי הפיקוח יימסרו לנציגיו המוסמכים של הספק בלבד ובכתב, ולא לגורמים המצויים באתרי מתן השירותים, לרבות אנשי צוות, מוסדות חינוך, תלמידים או משתתפים. כן נבקש להבהיר כי הפיקוח יבוצע בהתאם למסמכי המכרז, תכנית העבודה, התכנים, הנהלים ואנשי הצוות שאושרו מראש על ידי המשרד במסגרת ההתקשרות, וכי אין בהערות גורם פיקוח כדי לשנות בדיעבד אישורים שניתנו על ידי המשרד או להטיל על הספק דרישות נוספות שלא אושרו בהתאם להליכי העבודה הקבועים במכרז. בקשה להפסקת עבודתו של עובד בפרויקט תיעשה מטעמים סבירים בלבד, לאחר בירור מסודר בין הצדדים, פירוט בכתב של הטענות ומתן אפשרות לספק להתייחס ולתקן ככל שניתן, ובכל מקרה בהודעה מוקדמת של 30 ימים מראש ובכתב, למעט במקרה חריג של חשש ממשי ומיידי לבטיחות, ביטחון או הפרת דין.
הבהרה זו רלוונטית גם לסעיף 7 לחוזה.
	אין שינוי בנוסח הסעיף

	244. 
	23
	44-45
	נבקש כי ביטול התקשרות בשל טענות לאיכות השירות או אי עמידה בדרישות ייעשה רק לאחר הודעה מראש ובכתב, פירוט ההפרה הנטענת ומתן אפשרות סבירה לתיקון. במקרה של סיום מוקדם, נבקש כי תשולם לספק התמורה בגין כל השירותים שבוצעו והתוצרים שהוכנו עד מועד הסיום בפועל, לרבות חלק יחסי של תפוקות שבביצוע.
	אין שינוי בנוסח הסעיף.

	245. 
	24
	45
	הספק מבקש כי פרטים מסויימים שהינם חסויים או אישיים יושחרו, ויינתן הפירוט הרלבנטי למכרז (נתונים מסחריים שאינם חשופים במסגרת דוחות חברה, קורות חיים, תעודות הסמכה).
	ראה תשובה לעיל

	246. 
	2.3.2
	58
	נבקש להבהיר כי ביחס לנושאים מסחריים ו/או מקצועיים - הצעת הספק, כפי שאושרה על ידי המשרד, תגבר על יתר נספחי החוזה.
	אין שינוי בנוסח הסעיף

	247. 
	13.א
	64
	נבקש:
	הבקשה בכל הסעיפים נדחית. 
 

	248. 
	
	
	א.      למחוק את המילים: "ולטובת מדינת ישראל". הביטוח נערך באופן שותף לפעילות הספק ולא ספציפית עבור המדינה.
	

	249. 
	
	
	ב.      להחליף את המילה: "הנדרשים" במילה:  "המפורטים להלן".
	

	250. 
	
	
	ג.       להחליף את המילים: "לא יפחתו מהמצוין" במילים: "יהיו בהתאם למצוין".
	

	251. 
	1.ב / 1.ד/ 
	64
	  נבקש: 
	הבקשה בכל הסעיפים נדחית. 


	252. 
	
	
	  א. להחליף את המילים: "לא יפחת מסך" במילה: "בסך".
	

	253. 
	
	
	  ב. להחליף את המילה: "ונטען" במילה :"ויקבע".           
	

	254. 
	2.ב / 2. ג. / 2.ז
	64
	נבקש:
	1. הבקשה נדחית.
2. הבקשה מתקבלת.
3. הבקשה נדחית.
4. הבקשה נדחית.
5. הבקשה נדחית.
6. הבקשה נדחית.


	255. 
	
	
	א.  להחליף את המילים: "לא יפחת מסך" במילה: "בסך".
	

	256. 
	
	
	ב.  להוסיף לאחר המילים: "Cross Liability" את המילים: "בקשר לשירותים נשוא הסכם זה".
	

	257. 
	
	
	ג. להחליף את המילים: "ככל שייחשבו אחראים" במילה: "בגין אחריות שתוטל עליהם עקב מעשי".
	

	258. 
	
	
	ד.  להסיר את המילה: "למעשי".
	

	259. 
	
	
	ה. להוסיף לפני המילים: " והפועלים מטעמו" את המילים: "ואחריות שילוחית בגין".  
	

	260. 
	
	
	ו. כי במקום המילה: "וכל" ירשם כל".    
	

	261. 
	3.א / 3. ד  /3. ה 
	64
	נבקש:
	1. הבקשה נדחית. יובהר כי ככל שהכוונה לביטוחים נפרדים עם גבולות אחריות משותפים, עורך המכרז לא יקבל ככל שגבול האחריות המשותף יעמוד לא פחות מסך 8,000,000 ₪ למקרה ולתקופת הביטוח.    
2. הבקשה נדחית.
3. מקובל כל עוד שהסכום השקלי המצוין אינו נופל מיחס ההמרה לפי שער דולר ארה"ב היציג.
4. הבקשה נדחית.
5. הבקשה נדחית.
6. הבקשה נדחית.
7. הבקשה נדחית.
8. הבקשה נדחית.


	262. 
	
	
	א.  להוסיף לאחר המילים "אחריות מקצועית" את המילים: "משולב חבות המוצר".
	

	263. 
	
	
	ב.  להחליף את המילים: "לא יפחת מסך" במילה: "בסך".
	

	264. 
	
	
	ג.  כי עדכון גבול האחריות לשער דולר לא תהווה הפרה. נבקש כי עדכון גבול האחריות לתביעה ולתקופת הביטוח לא יהווה הפרה.  .
	

	265. 
	
	
	ד. להוסיף את המילים: "אולם אחריותה המקצועית הישירה של מדינת ישראל- רשות המיסים בישראל " לאחר המילים: " CROSS LIABILITY".  
	

	266. 
	
	
	ה. להחליף את המילים: "ככל שייחשבו אחראים" במילים: "בגין אחריות שתוטל על מי מהם עקב מעשי".
	

	267. 
	
	
	ו. להסיר את המילה: "למעשי".
	

	268. 
	
	
	ז. להוסיף לפני המילים: " והפועלים מטעמו" את המילים: "ואחריות שילוחית בגין".
	

	269. 
	
	
	ח. כי במקום המילה: "וכל" ירשם כל".                          
	

	270. 
	5א
	65
	נבקש שיובהר כי הוספת מדינת ישראל-משרד החינוך יחול רק בביטוחי החבויות ובכפוף להרחבי השיפוי המקובלים.
	אין שינוי בדרישות הביטוח.

	271. 
	5. ב
	65
	נבקש להחליף את המספר 60 במספר 30.
	הבקשה נדחית. 

	272. 
	5.ג
	66
	נבקש להוסיף את המילים: "למעט ביחס לאחריות מקצועית" לאחר המילים: "תחלוף/שיבוב".
	הבקשה נדחית. 

	273. 
	ג
	66
	נבקש  שיצורף אישור ביטוח בשלב מוקדם.
	הבקשה נדחית. דרישות הביטוח מפורטות במלואן מראש בהסכם שצורף למכרז. על המציעים ובאפשרותם לבחון דרישות אלו מראש ואת עמידתם בהם, אישור נדרש להיות מופק על ידי המבטח של הזוכה בהתאם לפוליסות שהותאמו לפי סעיפי הביטוח והוראות הרגולציה. לבקשת מציע שיזכה, תועבר לו דוגמא של אישור ביטוח  על מנת שהמציע יוכל לוודא כי האסמכתא שמוצגת על ידו לעורך המכרז בגין הביטוחים שערך והותאמו לפי הנדרש במכרז  כוללת את כל המידע הניתן להציג במסגרתה, הכל בהתאם לאפשרי לעניין הצגת אסמכתאות בנושא ביטוח לפי הוראות רשות שוק ההון,  ביטוח וחיסכון

	274. 
	ה
	66
	נבקש להסיר את הדרישה להעברת העתקי פוליסות.
	הבקשה נדחית. 

	275. 
	ט
	66
	נבקש להוסיף כי איחור בהעברת אישור ביטוח של כ-10 ימים עסקים לא תהווה הפרה בכפוף לשמירה על רצף ביטוחי
	אין שינוי בדרישות הביטוח. 

	276. 
	15.1(1)
	69
	נבקש להגדיל את מספר ימי הפיגור בלוחות הזמנים המהווה הפרה יסודית ל-30 ימים.
	אין שינוי בנוסח הסעיף

	277. 
	15.1
	69
	נבקש כי במקרה של הפרה יסודית של ההסכם, תינתן לצד ב' התראה מוקדמת בכתב אודות ההפרה ואפשרות סבירה לתיקון, ככל שהיא ניתנת לתיקון, בטרם ביטול החוזה.
	אין שינוי בנוסח הסעיף

	278. 
	15.4
	70
	נבקש כי ביטול החוזה מהסיבות המפורטות בסעיף ייעשה לאחר מתן התראה מוקדמת בכתב וזכות טיעון.
	אין שינוי בנוסח הסעיף

	279. 
	17.4
	71
	נבקש כי חילוט הערבות יבוצע רק במקרה של הפרה יסודית שלא תוקנה, לאחר הודעה מראש ובכתב ומתן אפשרות לתיקון בתוך 14 ימים, וכי הסכום שיחולט ישקף את הנזק שנגרם למשרד בפועל.
	ראו מענה לשאלה  110 לעיל.

	280. 
	
	
	כן נבקש להבהיר כי הערבות לא תהווה פיצוי מוסכם ולא תחולט בנוסף לפיצויים מוסכמים בגין אותו אירוע.
	

	281. 
	3.2.7, 3.2.8, 3.11
	82
	נבקש להבהיר כי דרישות לפיי חוק הגנת הפרטיות, תקנות הגנת הפרטיות ונספח זה יחולו רק ביחס למידע אישי ולמידע בעל רגישות מיוחדת. ביחס למידע חסוי יש להחיל, כמקובל, התחייבויות לסודיות, שמירה ואי שימוש במידע, אך לא אמצעי אבטחה שמטרתם אבטחת מידע אישי בהתאם לדין.
	הבקשה נדחית

	282. 
	3.10.1
	87
	נבקש להבהיר כי האיסור על שימוש בכלי בינה מלאכותית יחול על העלאה או עיבוד של מידע מוגן של המשרד. האיסור לא ימנע שימוש בכלים לצורך הכנת תכנים כלליים, מערכי הדרכה או חומרי עבודה שאינם כוללים מידע מוגן של המשרד.
	מקובל

	283. 
	3.11.1
	88
	נבקש כי חובת דיווח תהיה רק על אירועים אשר מסכנים את המידע של המציע ולא על כל אירוע.
	הבקשה נדחית

	284. 
	
	
	נבקש כי הודעה למשרד על אירוע המסכן את המדע תבוצע תוך 24 שעות לכל היותר מרגע היוודע לספק על האירוע.
	הבקשה נדחית

	285. 
	3.12
	88
	נבקש להבהיר כי ביקורת במתקני הספק לא תכלול גישה למערכותיו, ותבוצע בתדירות שלא תעלה על אחת לשנה. בנוסף, נבקש כי תיקון ליקויים, ככל שיעלו, יבוצע בפרק זמן שיוסכם בין הצדדים.
	מקובל

	286. 
	סע' 2.4/2.6 

תנאי סף  

  
	4-5 
	תנאי הסף המבוקשים הם הרבה למעלה מהנדרש, ולא מיצרים כל מסוגלות לספק את המענים הרבים שהמשרד מבקש ממי שעומד בהם.  

משכך הם מזיקים למטרות ועליהם להשתנות.

צאו ולמדו . מכרז כגון זה, יהיה גוף עם היקף כספי גדול ככל שיהיה, לא יוכל לעשות זאת בכוחות עצמו, משיקולי תוכן,  ויידרש לבצע שותפויות ומכרזים מקבילים. זאת בשל היקפו הגדול וריבוי המענים הנדרשים מבחינת היכולות המקצועיות. 
התוצאה של ההליך הזה היא ברורה : ביזור של מבצעי המכרז בין ספקים שונים בכל מקרה, רק שהתקציב שיעמוד בפועל לידי המבצע יהיה קטן בהרבה ומכאן גם באופן ברור, איכות השירות ורמתו. אתם תאפשרו פה במו ידכם, לספק אחד להתעשר,  ליתר הספקים להינמק, ולילדי ישראל לקבל פחות ממה שיכלו, שהתקציב יבלע בתקורות של יזמים. 
מדוע מבקש המשרד להיפרד מ כ-  20% מהתקציב המושקע בילדי ישראל עוד לפני שהגיע המורה לשיעור הראשון ? מאחורי הקלעים זה בדיוק מה שקורה כעת. 

עיון במבנה המכרז מאפשר לכם בנקל, בטוח  בסלים  2/3 לגשת לסעיף ספציפי לביצוע, שהוא "אסטרונומי" בהיקפו לכשעצמו, על ידי ספקים בעלי מחזורי עסקים נמוכים בהרבה ושהם עדיין יהיו מצוינים, מנוסים ומוכרים. 

כך לדוגמא  התפוקה שנקראת: 

חבילת חניכה למורה
36  

שעות של חניכה למורה * 1140 פעמים !! 

תפוקה זו יכולה להתבצע על ידי ספק אחד והוא יהיה מלא רק בזה כל השנה, כל השנים.  בלי דמי תיווך לספק גדול. התקציב ילך במלואו למטרות המכרז.  רמת התוכן תעלה, הפיקוח שלכם על הנעשה יהיה עמוק בהרבה. 

מה שיידרש מכם היא רק להוסיף סעיף שניתן לפנות לתפוקה אחת מסוימת. את זאת ניתן לעשות בנקל. 

ולזכות בעד 3 כאלה, למי שמחזור העסקים שלו  לא פחות מ 3.5 מיליון שח בשנה. נניח. מה שתבחרו. 

במקרה זה תוכלו לקבל תוכן של מומחים שבאים ליתן מענה ממוקד לתפוקה אחת או יותר.  

כמו כן רמת הסיכון לאי הצלחת המכרז תרד. למה לשים את כל הביצים בסל אחד ?    
	הבקשה נדחית.
תנאי הסף נועדו להבטיח הצעות על ידי מציעים אשר ניהלו פרויקטים בהיקף משמעותי והינם בעלי ניסיון וכישורים ויכולת לנהל את הפרויקט המשמעותי, לרבות באמצעות קבלני משנה ובהיקף הנדרש ובהתאם לצרכים שהוגדרו.

	287. 
	2.6.1
	5
	דרישת המחזור הכספי לאשכול 3
תנאי הסף דורש מחזור כספי שנתי ממוצע של 30 מיליון ש״ח בשנים 2023–2025. תנאי זה עלול למנוע השתתפות של גופים בעלי צמיחה משמעותית, אשר במועד הגשת ההצעה כבר פועלים בהיקף העולה על הרף הנדרש ומחזיקים ביכולת התפעולית, המקצועית והפיננסית הנדרשת לביצוע השירותים.
נבקש לאפשר עמידה בתנאי הסף גם באחת מהחלופות הבאות:
א. מחזור כספי שנתי ממוצע של 30 מיליון ש״ח בשנים 2024–2025; או
ב. מחזור כספי של לפחות 30 מיליון ש״ח בשנת 2025, בצירוף אישור רואה חשבון בדבר המשך פעילות בהיקף דומה או גבוה יותר בשנת 2026; או
ג. מחזור ממוצע בתקופה אחרת שיקבע עורך המכרז, המשקפת את היקף הפעילות העדכני של המציע.
ההגמשה המבוקשת תרחיב את מעגל המציעים בעלי היכולת, תגביר את התחרות ולא תפגע בתכלית המקצועית והפיננסית של תנאי הסף.
	תנאי הסף עודכן. ראו נוסח המכרז העדכני.

	288. 
	2.6.1
	5
	
דרישת המחזור הכספי לאשכול 3
תנאי הסף דורש מחזור כספי שנתי ממוצע של 30 מיליון ש״ח בשנים 2023–2025.

תנאי זה עלול למנוע השתתפות של גופים בעלי צמיחה משמעותית, אשר במועד הגשת ההצעה כבר פועלים בהיקף העולה על הרף הנדרש ומחזיקים ביכולת התפעולית, המקצועית והפיננסית הנדרשת לביצוע השירותים.

על-כן נבקש לאפשר עמידה בתנאי הסף גם עבור ארגונים אשר עומדים ברף (ממוצע תלת שנתי) בשנים:
2024
2025
2026 (בצירוף אישור רו"ח לעמידה צפויה בהיקף המדובר)

או לחילופין עמידה ברף (לא ממוצע, אלא כל שנה לחוד) לשנים:
2025
2026

כך תוכלו לשלב גם ארגונים צומחים.
	תנאי הסף עודכן. ראו נוסח המכרז העדכני.

	289. 
	4.6.4
	13
	תפוקה 1 באשכול 3, חבילת תגבור או העשרה לקבוצת תלמידים, מציגה שלושה מסלולים. תכנית שנתית של 90 שעות. תכנית סמסטריאלית של 45 שעות. תכנית ממוקדת של 24 שעות. לא ברור אם השעות האלה הן רק שעות מפגש עם התלמידים, או שהן כוללות גם הכנת תכנית לימודים אישית לכל קבוצה ותיאום שוטף עם מורה הכיתה. נבקש הבהרה. השעות שצוינו כוללות גם זמן הכנה ותיאום, או שהן שעות מפגש בלבד?
	השעות הנקובות (90 / 45 / 24) הן שעות המפגש הפרונטלי עם התלמידים בלבד — כפי שמשתקף בהגדרה: התכנית הסמסטריאלית מוגדרת כ"45 שעות פרונטליות", והתכנית השנתית כ"3 שעות שבועיות לאורך 30 שבועות". הרכיבים הנלווים — האבחון ההתחלתי והביניים, הכנת תכנית הלימודים האישית/קבוצתית, 2–3 דו"חות ההתקדמות והתיאום השוטף עם מורה הכיתה — הם חלק מחייב מהחבילה ומתומחרים במסגרת מחירה, אך אינם נספרים במניין שעות המפגש. על המציע לתמחר את זמן ההכנה והתיאום בנוסף לשעות המפגש, בתוך מחיר התפוקה.
לינה – רק בפנימייתי.
הסעת התלמידים אל המתחם ובחזרה — רק בבוטקאמפ הפנימייתי (איסוף והסעת התלמידים למתחם הלינה)

	290. 
	4.6.5
	14
	הסעיף קובע שהקבלן נושא בכל עלויות הלינה וההסעות. יש ארבעה סוגי בוטקאמפ. מלא, מרוכז, ערבים, ופנימייתי עם לינה. לינה רלוונטית רק לסוג הפנימייתי. נבקש הבהרה האם החיוב בעלויות לינה והסעות חל רק על בוטקאמפ פנימייתי, או גם על שאר הסוגים שאין בהם לינה?
	לינה – רק בפנימייתי.
הסעת התלמידים אל המתחם ובחזרה — רק בבוטקאמפ הפנימייתי (איסוף והסעת התלמידים למתחם הלינה)

	291. 
	4.6.7
	15
	הסעיף קובע שכל יום שיא כולל הקמת ועדת היגוי מגורמי המשרד והקבלן. הדרישה הזו לא מופיעה כרכיב תפוקה נפרד ולא כרכיב מתומחר בנפרד. נבקש הבהרה האם ועדת ההיגוי נדרשת בכל אירוע יום שיא בנפרד? ואם כן, האם עלויות התיאום שלה נכללות במחיר היחידה, או שיש לתמחר אותן בנפרד?
	התפוקה כולל הקמת ועדת היגוי. ועדת היגוי כוללת את היחידה המקצועית והקבלן בתכנון מקצועי וארגון יום השיא כפי שמקובל במשרד. 
ועדת היגוי תתכנס בכל אירוע יום שיא בנפרד.
העלויות כללות בתפוקה.

	292. 
	4.6.9
	16
	הסעיף קובע שהתפוקה תבוצע בפריסה ארצית, אבל לא מציין את מקום הביצוע בפועל. נבקש הבהרה האם הסדנאות יתקיימו בבית הספר של התלמידים, במתקן חוץ בית ספרי שיסופק על ידי הקבלן, או במקום אחר? התשובה נדרשת לתמחור עלויות הפקה ושכירת מקום.
	הכוונה לסדנאות בפריסה ארצית – בתי ספר ברחבי הארץ. 


                                                                                                      בכבוד רב,

                                                                                                   אורנה מיטמיגר

                           
     מנהלת אגף רכש מכרזים והתקשרויות
